Η εμπειρία ενός switcher (από PC σε Mac) | Audio Video Club Greece\nΗ εμπειρία ενός switcher (από PC σε Mac)\nStart date 21 February 2007\nΗ εμπειρία ενός switcher\nΌταν αγόρασα την νέα μου lcd που είναι μάλιστα και υψηλής ανάλυσης (1920*1080p), μου πέρασε από το μυαλό να έχω μόνιμα τον υπολογιστή μου συνδεδεμένο εκεί "πάνω". Παιχνίδια δεν παίζω ιδιαίτερα, προτιμώ τις παιχνιδομηχανές. Η βασική μου απασχόληση είναι το ίντερνετ, να βλέπω υψηλής ανάλυσης ταινίες, όλες οι 'κλασσικές δουλειές' ενός υπολογιστή στο σπίτι, δηλαδή κειμενογράφο, λογιστικά φύλλα και αποστολή & λήψη email, αλλά και να χρησιμοποιώ τον υπολογιστή και ως media server, σύνδεση του δηλαδή με τον πολυκάναλο ενισχυτή για να παίζει τα χιλιάδες mp3 που έχω μετατρέψει από τα cd μου.\nΗ σκέψη λοιπόν ήταν να συνδέσω τον υπολογιστή μου αλλά θα έπρεπε να αποκτήσει "νέο κουστούμι", δηλαδή νέο κουτί(case) αλλά και να σταματήσει να θορυβεί. Οπότε, καταρχήν χρειαζόμουν μια μικρή αναβάθμιση. Από την άλλη, είχα βαρεθεί να ασχολούμαι με τα windows και τα γνωστά σε όλους μας κολλήματα που κατά καιρούς παθαίνουν, συν ότι συνέχεια έπρεπε να προσέχω για dialers, ιούς κ.α., να εγκαταστήσω firewall, να μεταπηδήσω στα ολοκαίνουργια Vista, γιατί έτσι το επιβάλλει η μόδα, χωρίς να γνωρίζω τι προβλήματα κρύβουν όπως τα XP πριν λίγα χρόνια...\nΑπό πιο παλιά είχα μια κρυφή επιθυμία να ασχοληθώ με τους Macintosh υπολογιστές και το πολύ καλό λειτουργικό τους, για το οποίο είχα διαβάσει πάρα πολύ καλά λόγια. Μήπως ήταν τώρα ευκαιρία ???\nΈτσι λοιπόν άρχισα να κοιτάω σιγά-σιγά τι θα μπορούσα να αγοράσω από Mac, δηλαδή να δω οικονομικά τι υπάρχει και μπορεί να με καλύψει, τι εκδόσεις υπάρχουν, τι μοντέλα είναι διαθέσιμα. Διαπίστωσα ότι υπάρχει πληθώρα μηχανημάτων αλλά και κάτι ευχάριστο κατά την δική μου άποψη πάντα που δεν γνώριζα, ότι τα Mac πια 'φορούν' Intel επεξεργαστές. Αυτό σήμαινε ότι και οι μητρικές τους είναι επανασχεδιασμένες για να λειτουργούν με αυτούς τους επεξεργαστές άρα οι μνήμες, οι κάρτες γραφικών αλλά και οι επεξεργαστές θα είναι πιθανότατα εύκολα αναβαθμίσιμα. Πράγματι όσο διάβαζα και έψαχνα την όλη υπόθεση οι νέοι Mac ήταν πολύ εύκολα αναβαθμίσιμοι. Μπορείς πολύ εύκολα να αλλάξεις μνήμη, επεξεργαστή αλλά μόνο σε κάποια μοντέλα την κάρτα γραφικών.\nΑπό θέμα μοντέλων η Mac προσφέρει απλόχερα πολλές επιλογές για τον τελικό χρήστη. Ξεκινά με τα "μικρά" Mac mini,\nσυνεχίζει με την σειρά iMac\nκαι τελειώνει με τα Mac Pro.\nΣτα φορητά έχει τα MacBook\nκαι τα MacBook Pro.\nΗ δική μου επιλογή ήταν το καλύτερο μοντέλο από τα δύο διαθέσιμα της μικρής σειράς mini καθότι δεν ήμουν απόλυτα σίγουρος αν τελικά θα κρατήσω το Mac και θα δώσω το pc μου. Αγόρασα λοιπόν ένα Mac mini intel core duo 1.83ghz με 512mb ram, 80gb σκληρό δίσκο, dvd-recorder(+-/dl) και με ενσωματωμένα bluetooth, κάρτα δικτύου ενσύρματη αλλά και wifi, dvi έξοδο από την κάρτα γραφικών, ψηφιακή έξοδο(optical) ήχου πολυκάναλου μάλιστα κτλ. Το βασικό όμως προσόν του είναι ότι είναι απόλυτα αθόρυβος υπολογιστής ενώ το κουτί που βρίσκεται είναι απίστευτα μικρό, διαστάσεων 16.5 * 16.5 εκατοστά και μόλις 5 εκατοστά ύψος! Το κουτί του είναι αλουμινένιο και σχεδιαστικά λιτό και πολύ όμορφο. Πάνω του υπάρχει μόνο ένα κουμπί για on/off που χρησιμεύει και για reboot. Στην πρόσοψη υπάρχει μόνο το slot-in dvd recorder και ένα μικρό led χρώματος μπλέ ως ένδειξη ρεύματος του υπολογιστή. Στο πίσω μέρος έχει ότι μπορεί να χρειαστούμε, 4 usb, 1 firewire, 1 dvi, 1 ethernet, 1 combo digital/speaker out και 1 lock όπως των φορητών.\nΤο παράδοξο είναι ότι στο πακέτο δεν περιλαμβάνεται πληκτρολόγιο και ποντίκι όπως στα iMac για παράδειγμα. Αυτό που χρησιμοποιούν και λένε για την προώθηση του μηχανήματος είναι ότι μπορεί να συνδεθεί με οποιοδήποτε συνδυασμό εμείς θέλουμε, είτε ενσύρματα με usb, είτε ασύρματα με κλασσικό usb πομπό, είτε με bluetooth. Εγώ τελικά δεν πήρα τον συνδυασμό της Apple λόγω κόστους αλλά έναν συνδυασμό πληκ./ποντικιού της logitech αλλά σχεδιασμένα για Apple που είναι ασύρματα μέσω usb πομπού, λευκά και με πλήκτρα που είναι επιπλέον για τα Apple. Επειδή το μηχάνημα δεν έχει κάποιο πλήκτρο πάνω του, όλες οι λειτουργίες του υπολογιστή γίνονται μέσω του λογισμικού του, ακόμα και το eject του cd, για το οποίο μάλιστα υπάρχει ειδικό πλήκτρο. Ένα άλλο παράδοξο είναι ότι εκτός των γνωστών σε όλους μας πλήκτρων ctrl & alt, υπάρχει το πλήκτρο command με σχήμα ένα μικρό μηλαράκι. Αυτό το πλήκτρο τελικά ανακάλυψα ότι χρησιμοποιείται κατά κόρον στο λειτουργικό του και εν μέρει έχει αντικαταστήσει το alt που ξέρουμε, πχ. copy (alt+c) & paste (alt+v) είναι τώρα command+c & command+v.\nΑφού το αγόρασα και έχοντας παράλληλα και το pc μου, προχώρησα στην σύνδεση του για να μπω σιγά-σιγά στον κόσμο των Apple. Του δίνω το πρώτο του ρεύμα, ανάβει το μικρό μπλε φωτάκι στην πρόσοψη και.....δεν ακούω τίποτα....κανένας θόρυβος...αλλά τσουπ...ανάβει η οθόνη μου και μου δίνει μια εικόνα με ένα μικρό μήλο και ένα στρογγυλό πραγματάκι να γυρνά δίνοντας την εντύπωση ότι εκκινεί το σύστημα. Πράγματι μετά από λίγα δευτερόλεπτα αλλάζει η οθόνη και δείχνει ότι τώρα φορτώνει το λειτουργικό και αρχίζει και με ρωτά για πρώτη φορά σε ποια χώρα μένω, πως λέγομαι, τι κωδικό θα χρησιμοποιώ κτλ. Μόλις τα έδωσα όλα αυτά, το λειτουργικό άνοιξε αμέσως.\nΠρώτη εντύπωση μέσα στο νέο λειτουργίκο είναι ....γουάου...αλλά τώρα τι κάνουμε ???? Μου εμφανίζει μια μικρή μπάρα κάτω και στο κέντρο με κάτι εικονίδια, μια άλλη μπάρα στο πάνω μέρος της οθόνης που καταλαμβάνει όλο το μήκος της οθόνης με διάφορα εικονίδια πάνω της ενώ στο περιβάλλον εργασίας (desktop) έχει εικονίδιο του δίσκου μου το οποίο μάλιστα είναι πάνω δεξιά...όλα ανάποδα λέω από μέσα μου...πωπω τι κάνουμε τώρα ???...παίρνω μια ανάσα και λέω ας αρχίσω με τα βασικά, να βρω που είναι οι εφαρμογές του υπολογιστή, που υπάρχει κάποιο control panel, να ορίσω τον εκτυπωτή μου, τους εξωτερικούς δίσκους που έχω κτλ.\nΚοιτάω την κάτω μπάρα πρώτα, συνηθισμένος από τα windows και σε κάθε εικονίδιο που πήγαινε το ποντίκι μου, αυτό έκανε ένα εφέ μεγένθυσης ! Εντυπωσιακό σκέφτηκα. Στην μπάρα αυτή είχε στο τέλος της ένα εικονίδιο με την ονομασία trash, άρα βρήκα το αντίστοιχο recycle bin λέω...ωραία. Ακριβώς δίπλα του υπήρχε ένα εικονίδιο με το όνομα Apple - Mac OS X με σχέδιο ένα ελατήριο και στην κορυφή του το γνωστό μας @. Προφανώς αυτό είναι για update του λειτουργικού του από την Apple μέσω internet. Στην αντιπέρα όχθη της μπάρας υπήρχε ένα εικονίδιο με το όνομα Finder ενώ ακριβώς δίπλα ένα με το όνομα Dashboard. Μετά ακολουθούσαν εικονίδια με τις διάφορες εφαρμογές, Mail, Safari, iChat, Address Book, DVD Player, iTunes, iPhoto, iMovie HD, iDVD, GarageBand, iWeb, iCal, Quicktime Player & System Preferences. Στο τελευταίο διαπιστώνω ότι βρήκα το αντίστοιχο control panel και πατώντας το, πράγματι αυτό είναι...όλα τα εικονίδια μέσα στο system pref. είναι χωρισμένα σε κατηγορίες Personal, Hardware, Internet & Network, System, Other.\nΣκέφτομαι ας κοιτάξω λίγο ακόμα το desktop και μετά ψάχνω και αυτά τα εικονίδια...\nΑρχίζω λοιπόν να κοιτάω την πάνω μπάρα ξεκινόντας από την αρχή στα αριστερά, όπου υπάρχει ένα μικρό μπλε φαγωμένο μηλαράκι και μου εμφανίζει διάφορες πληροφορίες\nδίπλα είναι μια επιλογή Finder, ενώ μετά ακολουθούν τα File, Edit, View, Go, Window & Help. Μετά έχει ένα κενό και δεξία υπάρχουν άλλα εικονίδια όπως στα windows όπου είναι το ρολόι, η ένδειξη γλώσσας, η ένδειξη έντασης και ένα μικρό μπλε εικονίδιο όπου στο κέντρο του είναι ένα μεγενθυντικός φακός. Αυτό μου τράβηξε την προσοχή περισσότερο και το πάτησα...μου άνοιξε μια μικρή μπλε καρτέλλα με τον τίτλο Spotlight\nκαι δίπλα κενό με τον κέρσορα να περιμένει υπομονετικά να γράψω κάτι μέσα του...σκέφτομαι αυτό πρέπει να είναι κάτι σαν το search των windows και λέω ας γράψω την λέξη calculator να μου βρει την αριθμομηχανή που σίγουρα έχει...πατάω calc και πριν προλάβω να ολοκληρώσω την λέξη έχει ήδη αρχίσει να ψάχνει και βρει στον δίσκο μου μέσα ότι ξεκινά με calc...!!! τι έγινε καλέ ??? καμία σχέση με αυτό που ξέρω... τι διαπίστωσα λοιπόν ? Ότι αυτό είναι ένα live search του δίσκου. Από το πρώτο γράμμα που πατάω και αρχίζω κάτι να γράφω το spotlight ψάχνει άμεσα και βρίσκει σχετικά σε όλο τον δίσκο...!!!\nΠράγματι αρχίζει το λειτουργικό να με κερδίζει με το καλημέρα που λέμε !\nΜέχρι στιγμής όμως δεν έχω βρει που είναι το γνωστό σε όλους μας Programs, Applications, Utilities κτλ. Δεν μπορεί λέω, κάπου εδώ είναι...πατάω το Finder, το πρώτο εικονίδιο κάτω στην μπάρα αριστερά και μου εμφανίζει ένα παράθυρο όπου έχει προεπιλέξει τον δίσκο μου και δίπλα μου εμφανίζει τα περιεχομενά του. Από κάτω όμως βλέπω ότι έχει και άλλες κατηγορίες με ονομασίες Desktop, home, Applications, Documents, Movies, Music & Pictures....τα βρήκα λοιπόν !\nΠράγματι, επιλέγοντας ένα από αυτά που λέω μου εμφανίζει διάφορα προγράμματα που υπάρχουν εγκατεστημένα. Επιτέλους ! 'Παίζοντας' λίγο με τις επιλογές διαπιστώνω ότι ναι μεν είναι πολύ διαφορετικό από αυτό που έχω συνηθίσει αλλά είναι παράλληλα και πολύ εύκολο στην χρήση του...να δούμε πως θα είναι στην συνέχεια...\nΕντός της επιλογής Applications είναι όλα τα διαθέσιμα προγράμματα ενώ υπάρχει και ένα folder ακόμα με το όνομα Utilities όπου εκεί είναι προγράμματα πιο πολύ ας πούμε του συστήματος, όπως για παράδειγμα Activity Monitor, AirPort Admin Utility, Disk Utility & Printer Setup Utility. Οπότε από αυτά εγκατέστησα στον υπολογιστή τον φωτογραφικό εκτυπωτή που έχω Olympus P-10 και τον 'απλό' εκτυπωτή HP deskjet 920c.\nΑφού τελείωσα ένα πρώτο ψάξιμο των εικονιδίων αποφασίζω να συνδέσω τους εξωτερικούς δίσκους που έχω, δύο western digital my book 320gb ο καθένας. Τον ένα τον σύνδεσα με firewire και τον άλλο με usb. Το mini υποστηρίζει firewire 400 ενώ τα μεγαλύτερα αδελφάκια του, iMac, Mac Pro κτλ βλέπουν και firewire 800. Με το που τους συνδέω μου εμφανίζονται στο desktop δύο εικονίδια με τους δίσκους μου. Ούτε drivers, ούτε εγκατάσταση, ούτε 'found new hardware'...τους επιλέγω και ανοίγουν κατευθείαν εμφανίζοντας τα περιεχομενά τους...!!! Αυτό είναι λέω από μέσα μου...το συνδέεις και τσουπ, δουλεύει...! Μετά βάζω ένα samsung memory stick 1gb που έχω και κατευθείαν εμφανίζει εικονίδιο στο desktop που δουλεύει κατευθείαν, όπως πριν. Συνεχίζω και συνδέω με usb την ψηφιακή φωτογραφική μου μηχανή Olympus 770 και αμέσως την αναγνωρίζει ως εξωτερική συσκευή εμφανίζοντας ένα εικονίδιο σαν εξωτερικός δίσκος. Παράλληλα ανοίγει μια εφαρμογή αυτόματα με το όνομα iPhoto, όπου προφανώς έχει καταλάβει το λειτουργικό ότι πρόκειται για ψηφιακή φωτογραφική και με ρωτά αν θέλω να κάνω import τις φωτογραφίες μου στον σκληρό δίσκο. Απαντάω όχι για να δω παρακάτω... Επιλεγοντάς το εικονίδιο που έχει εμφανίσει στο desktop, μου ανοίγει τα περιεχόμενα της κάρτας μου. Επιλέγοντας τις φωτογραφίες για να τις δω, ανοίγει μια εφαρμογή με την ονομασία Preview που κάνει τα βασικά που θέλουμε για να τις δούμε. Όλα αυτά γίνονται πάρα πολύ γρήγορα και μου κάνει εντύπωση. Στο τέλος συνδέω και μια mini dv camera Panasonic που έχω μέσω firewire και την βλέπει και αυτήν κατευθείαν χωρίς κανένα πρόβλημα, χωρίς καμία εγκατάσταση το ξαναλέω για να το ακούω και εγώ...\nΉρθε όμως η ώρα για να ψάξω λίγο βαθύτερα το λειτουργικό, να δω τι είδους partitions διαβάζει το Mac, πως διαχειρίζεται τα αρχεία του, αν υπάρχουν κρυφά αρχεία, που είναι το taskbar, αλλά και να δω τι γίνεται με το χειριστήριο που δίνει μαζί η Apple και να γνωριστώ με το πρόγραμμα Front-Row, που είχα διαβάσει τόσα στο ίντερνετ.\nΤο Front-Row είναι ένα πρόγραμμα όπου έρχεται πάνω από το λειτουργικό και μας δίνει επιλογές DVD, Photos, Videos, Music. Όλα αυτά τα κάνουμε μέσω του χειριστηρίου πολύ εύκολα.\nΤο λειτουργικό παραμένει ενεργό αλλά τον έλεγχο του υπολογιστή τον αναλαμβάνει το Front-Row. Έχει πολλές επιλογές για να διαχειριστούμε φωτογραφίες, βίντεο και μουσική που είναι αποθηκευμένα στα αντίστοιχα σημεία του υπολογιστή. Είναι μεν απλό στην χρήση του αλλά μπορούμε να κάνουμε ότι σκεφτούμε τελικά, να δούμε ταινία, να γίνει στην ουσία music server αλλά και βίντεο server. Το πρόβλημα όμως φαίνεται να είναι ότι ψάχνει τους φακέλλους που θέλει εκείνο, χωρίς εκ πρώτης όψεως να μπορώ να ορίσω μόνος μου άλλους φακέλλους...\nΣυνεχίζοντας την εξερεύνηση του λειτουργικού, άρχισα να προσπαθώ να κατανοώ τι είδους partitions αναγνωρίζει το macosx και κατά πόσο είναι συμβατά με τα αντίστοιχα των windows. Βρήκα λοιπόν ότι το mac διαβάζει το λεγόμενο "Mac OS Extended (Journaled)". Αυτό είναι μια παραλλαγή των partitions που βλέπουν τα συστήματα με λειτουργικό Unix. Σύμφωναμετην Apple το partition αυτόείναι "Mac OS Extended format is a hard disk format that increases the number of allocation blocks on the disk from previous disk formats used by the Mac OS. This format also allows more than 65,000 files on the hard disk. Mac OS Extended format optimizes the storage capacity of large hard disks by decreasing the minimum size of a single file. A Mac OS Extended volume can be journaled, which means that the operating system keeps a continuous log (journal) of the changes made to the files on the volume. This helps the operating system restore the volume to a usable state when a power failure or other problem interrupts the disk's operation and damages files.". Τα partitions των windows μπορεί κ τα διαβάζει, FAT16, FAT32 & NTFS, αλλά μπορεί μόνο να γράψει στα δύο πρώτα. Στο ntfs δεν μπορεί να γράψει. Οπότε, δίσκος που θέλουμε να παίζει και με pc και με mac θα πρέπει να είναι σε FAT32. Εγώ όμως αντιμετώπισα αμέσως ένα πρόβλημα με τους δίσκους μου τους εξωτερικούς των 320gb γιατί ήταν ntfs και μέσα εκεί είχα αποθηκευμένα βίντεο κλιπς υψηλής ανάλυσης(HD) σε διάφορα είδη(formats) και μπορούσα μόνο να τους 'διαβάσω' και τίποτα παραπάνω. Σε αυτό το σημείο ξεκίνησα μια αναζήτηση στο ίντερνετ για να βρω τρόπο να κρατήσω τα αρχεία μου και τελικά να 'γυρίσω' τους δίσκους μου σε mac os extended journaled χωρίς να χάσω τα κλιπς. Αν τους μετέτρεπα σε FAT32 τότε αρχεία που είναι πάνω από 4gb δεν θα έπαιζαν καθώς ισχύει ο γνωστός περιορισμός σε όλους μας, ότι δηλαδή το FAT32 'βλέπει' αρχεία μέχρι 4gb. Βρήκα λοιπόν ένα πρόγραμμα για windows, το MacDrive το οποίο διαβάζει το partition των mac και τα windows τον θεωρούν εξωτερικό δίσκο. Έτσι γλύτωσα τα αρχεία μου...!!!...ευτυχώς...\nΌσο περνούσε ο καιρός και συνήθιζα τον mac διαπίστωνα ότι με τα 512mb μνήμης το μηχάνημα ήταν αργό. Στα windows εμφανίζει την γνωστή κλεψύδρα όταν κάτι εκτελείται και καθυστερεί ο υπολογιστής. Στα mac βγαίνει ένα στρογγυλό εικονίδιο με πολλά χρώματα και περιστρέφεται, είναι γνωστό ως "wheel of death"... Ο μόνος τρόπος ήταν λοιπόν να του βάλω παραπάνω μνήμη. Μιλώντας με τα μαγαζιά εδώ στην Ελλάδα, διαπίστωσα ότι οι τιμές τότε που το πήρα ήταν πολύ υψηλές. Το παράδοξο είναι ότι τα νέα mac με τους Intel επεξεργαστές μπορούν να αναγνωρίζουν 'κοινές' μνήμες υπολογιστών pc. Οπότε γιατί να είναι τόσο υψηλές οι τιμές...??? Το mac mini αναγνωρίζει μνήμες ddr2 667mhz sodimm, δηλαδή μνήμες φορητών υπολογιστών. Έψαξα τελικά στο ίντερνετ και αγόρασα μέσω ebay μνήμη 1gb και τώρα το "μικρούλη" μου έχει σύνολο 1.25gb. Το κακό είναι ότι η μητρική του mini έχει δύο μόνο θέσεις για μνήμη και τα 512mb που έχει είναι στην ουσία δύο μνήμες των 256mb. Οπότε έμεινε το ένα 256 συν το νέο του 1gb. Το αποτέλεσμα όμως είναι τώρα το mini πραγματικά πετά. Καθυστερήσεις δεν υπάρχουν πια, ανοίγουν όλες οι εφαρμογές πολύ πιο γρήγορα, ενώ η εκκίνηση του υπολογιστή έγινε ακόμα πιο γρήγορη. Σας είπα ότι η εκκίνηση του υπολογιστή γίνεται κάτω από τα 40 δευτερόλεπτα ? όχι ? Αυτό είναι λοιπόν το ένα φοβερό στοιχείο που έχει αυτό το μηχάνημα. Με το που πατώ το κουμπί εκκίνησης του, χρειάζεται 34 δευτερόλεπτα χρονομετρημένα για να φορτώσει το λειτουργικό...! Σε σχέση με το pc μου και τα windows xp home που είχα, αυτό ο χρόνος είναι πράγματι εκπληκτικός.\nΑφού άρχισα να εξοικειώνομαι με τον νέο μου υπολογιστή και το λειτουργικό του, έπρεπε να αρχίσω την μεταφορά των αρχείων μου από το pc στο mac. Έτσι θα διαπίστωνα πραγματικά αν μπορώ να το χρησιμοποιώ ως αποκλειστικό υπολογιστή στο σπίτι. Ήμουν από πριν σίγουρος όμως δεν θα είχα πρόβλημα και πράγματι έτσι έγινε. Καταρχήν, υπάρχει Microsoft Office Mac Edition, κάτι πολύ βασικό γιατί δεν ήθελα να χάσω όλα τα email μου συν τις διευθύνσεις μου, τις σημειώσεις μου, τα κείμενα .doc αλλά και διάφορα λογιστικά φύλλα .xls που έχω. Η μεταφορά ήταν τόσο απλή...ένα απλό drag & drop στο εξωτερικό δίσκο και αυτό ήταν! Τελικά για mail χρησιμοποιώ το πρόγραμμα της Apple γιατί φάνηκε ότι είναι πολύ πιο γρήγορο από το Microsoft Entourage. Το τελευταίο που αναφέρω είναι το αντίστοιχο Microsoft Outlook των windows.\nΣιγά σιγά όμως έβλεπα ότι όλες οι εφαρμογές της Microsoft για mac ήταν αργές σε σχέση με οποιαδήποτε άλλη εφαρμογή χρησιμοποιούσα... Ψάχνοντας να βρω την αιτία άρχισα να μαθαίνω την έννοια PPC αλλά και την έννοια UNIVERSAL. Τι είναι αυτές και τι σημαίνουν θα με ρωτήσετε τώρα... Όπως ανέφερα νωρίτερα τα νέα mac χρησιμοποιούν επεξεργαστές Intel. Πριν από αυτούς όμως χρησιμοποιούσαν επεξεργαστές αρχιτεκτονικής RISCτους οποίους ονόμαζαν PowerPC(PPC). Οι επεξεργαστές αυτοί ήταν κατασκευασμένοι από την ΙΒΜ και ήταν βασισμένοι στην τεχνολογία των διπλοπύρηνων POWER4 επεξεργαστών της. Όλες οι εφαρμογές λοιπόν ήταν γραμμένες σύμφωνα με την αρχιτεκτονική τους. Όταν η Apple άρχισε να χρησιμοποιεί Intel επεξεργαστές, οι εφαρμογές αυτές δεν έτρεχαν με την βέλτιστη ταχύτητα. Οπότε αυτές οι εφαρμογές είτε έτρεχαν μέσω εξομοιωτή(emulator) είτε ξαναγράφτηκαν και οι νέες αυτές εκδόσεις μπορούν πια να τρέχουν σε όλα τα mac μηχανήματα και έτσι ονομάστηκαν UNIVERSAL. Το πακέτο των εφαρμογών του Microsoft Office mac edition δεν είναι universal, οπότε τρέχει μέσω emulator. Ο emulator αυτός ονομάζεται Rosetta.\nΑφού βρήκα όλα τα προγράμματα για τα κειμενά μου, τα λογιστικά μου φύλλα κτλ, έπρεπε να βρω τον τρόπο που θα έβλεπα τα διάφορα κλιπς που έβλεπα μια χαρά στα windows. Άρχισα να ψάχνω στο ίντερνετ και τελικά το καλύτερο πρόγραμμα που καλύπτει όλα τα είδη είναι το VLC. Μάλιστα η τελευταία του έκδοση συνεργάζεται και με το χειριστήριο του mini και αφού βάλω στην λίστα του τα κλιπς που θέλω να δω, τότε την ένταση αλλά και το επόμενο/προηγούμενο κλιπ τα χειρίζομαι από αυτό. Το VLC είναι universal εφαρμογή, υποστηρίζει υπότιτλους στα divx, και μπορεί και αποκωδικοποιεί όλα τα είδη αρχείων. Με μεγάλη ανυπομονησία ήθελα να διαπιστώσω αν τελικά το μικρό αυτό μηχανάκι μπορεί να προβάλει κλιπς σε υψηλή ανάλυση, 720p, 1080i αλλά και 1080p. Το αποτέλεσμα στα δικά μου μάτια πραγματικά εκπληκτικό. Όλα τα 720p μπορεί και τα παίζει χωρίς κανένα κόλλημα, η κίνηση είναι φυσικότατη ακόμα και σε αρχεία με υψηλό bit-rate. Τα 1080i τα έπαιξε επίσης πολύ καλά, προβλήματα όμως φάνηκε να αντιμετωπίζει στα αρχεία που είναι h264 και 1080p. Εκεί άρχιζε να χάνει καρέ από το κλιπ... το πρόβλημα δεν είναι στο επεξεργαστή του ή στην μνήμη του, γιατί μέσω του Activity Monitor(το αντίστοιχο taskbar των windows),\nέβλεπα 60-70% cpu utilization και μνήμη ελεύθερη πάνω από 200mb από τα 1.25gb που έχω. Το πρόβλημα είναι στην κάρτα γραφικών του mini, που είναι ενσωματωμένη στην μητρική του μηχανήματος και μπορεί να διαχειριστεί μόνο 64mb μνήμης, τα οποία μάλιστα τα "τραβά" από την κεντρική μνήμη του υπολογιστή (το παράδοξο είναι αυτή η κάρτα μπορεί να διαχειριστεί μέχρι 224mb μνήμης σύμφωνα με την Intel, αλλά η Apple δεσμεύει το μέγιστο 64mb...???...! Πιθανότατα αυτό να αλλάξει όταν δωθεί το νέο λειτουργικό της, το 'Leopard'). Παρόλο που αυτή η κάρτα γραφικών έχει εντολές για καλύτερη απεικόνηση των HD κλιπς, σύμφωνα με τα λεγόμενα της Intel πάντα, στα 1080p είχα προβλήματα. Από την άλλη βέβαια, δεν μπορώ να τα έχω και όλα... ναι μεν απογοητεύτηκα λίγο αλλά γνώριζα από πριν τι αγόραζα και πια τα ελαττωματά του. Συνέχισα όμως τα πειράματα και τις δοκιμές και διαπίστωσα άλλο αρνητικό του mini, ο εσωτερικός δίσκος του είναι στις 5400 στροφές μόνο...άρχισα να υποπτεύομαι ότι μπορεί το πρόβλημα των κλιπς στα 1080p να είναι και ο δίσκος, οπότε μετέφερα τα ίδια αρχεία στον ένα δίσκο που ήταν συνδεδεμένος εξωτερικά με firewire. Το αποτέλεσμα ήταν να βελτιωθεί η κατάσταση αλλά σε καμία περίπτωση δεν μπορώ να πω ότι η κίνηση ήταν τόσο καλή όσο στα κλιπς των 720p. Σε κάποια αρχεία που ναι μεν είναι 1080p αλλά δεν είναι h264, τότε τα πράγματα είναι πάρα πολύ καλύτερα.\nΑφού βρήκα την λύση και στο θέμα των κλιπς μου, αποφάσισα να ασχοληθώ με τα προγράμματα που δίνει μαζί η Apple. Εδώ τι να πρωτοσχολιάσω...από μια πρώτη ματιά το λειτουργικό της Apple είναι σαφώς πιο 'φορτωμένο' από το αντίστοιχο της Microsoft, καθώς περιλαμβάνει εφαρμογές για dvd authoring, δημιουργία web σελιδών, δημιουργία μουσικών κομματιών, δημιουργία ταινιών υψηλής ανάλυσης HD(μετατρέπει τα αρχεία μας σε HD, προσθέτοντας μενού, εφέ κτλ) κ.α. Όλα τα παραπάνω προγράμματα είναι σαφώς πιο ανεπτυγμένα από τα αντίστοιχα της Microsoft, σε τέτοιο σημείο που σε βάζει σε σκέψεις αν πρέπει να αγοράσεις κάποιο άλλο για να κάνει την ίδια δουλειά...Το μόνο που έλειπε ήταν μια ανεπτυγμένη εφαρμογή όπως το Adobe Photoshop, το οποίο ήδη το μετατρέπουν σε universal εφαρμογή. Από την άλλη, τέτοια εφαρμογή είναι και ακριβή για αγορά, οπότε κοιτόντας λίγο στο ίντερνετ βρήκα δωρεάν μια εφαρμογή που κάνει ακριβώς τα ίδια πράγματα...το ονομά της GimpShop.\nΕκτός από αυτά έχει και μια σειρά από άλλες εφαρμογές για την σωστή διαχείριση του συστήματος, των πόρων του, τα προφίλ των χρηστών κτλ. Αυτό που με παρεξένευσε ήταν ότι οποιαδήποτε εφαρμογή πήγαινε να γράψει κάτι στον δίσκο και όχι να σώζω εγώ κάποιο αρχείο μέσω μιας εφαρμογής, το λειτουργικό με ρωτούσε αν θέλω να το επιτρέψω και μάλιστα με ρωτούσε τον κωδικό πρόσβασης του χρήστη που έχω συνδεθεί στον υπολογιστή. Πιθανότατα αυτό να το έχετε δει εσείς στα ολοκαίνουργια Windows Vista αλλά αυτό υπάρχει στα mac από την εποχή του Νώε...Χωρίς υπερβολή πάντως, αυτό είναι ένα πανέξυπνο σύστημα παρακολούθησης του λειτουργικού του τι γράφει η οποιαδήποτε εφαρμογή στον δίσκο του υπολογιστή. Σε αυτό το σημείο όμως διαπίστωσα και κάτι ακόμα πιο φοβερό. Όποια εφαρμογή εγώ εγκαθιστούσα στο mini αυτή δεν χρειαζόταν τελικά εγκατάσταση...!!! Τι εννοώ ? Το λειτουργικό των mac δεν είναι όπως τα γνωστά μας windows που όλα στηρίζονται σε κοινά προγράμματα (.dlls) που γράφονται σε συγκεκριμένο σημείο των windows(system ή system32). Επίσης δεν έχουν registry. Τι γίνεται τελικά ? Ας πούμε ότι κατεβάζω μια εφαρμογή από το ίντερνετ. Αυτή είναι συμπιεσμένη σε ένα αρχείο. Το αποσυμπιέζουμε και ανοίγει ένας φάκελος, `κρατήστε εδώ ότι στην ουσία δεν ανοίγει φάκελος αλλά κάνει mount, αλλά αυτό θα το δούμε αργότερα. Αφού λοιπόν ανοίξει, τότε αντιγράφουμε το ένα και μοναδικό αρχείο με την προέκταση .app σε οποιδήποτε σημείο του υπολογιστή μας εμείς θέλουμε. Αν αυτό είναι μέσα σε φάκελο του λειτουργικού, πχ. Applications, Utilities κτλ, τότε όταν θέλουμε να το καλέσουμε απλά κάνουμε πάνω του διπλό κλιπ με το ποντίκι. Αν το αντιγράψουμε σε άλλον φάκελο τότε είτε πάμε κάθε φορά στον φάκελο αυτό και το εκτελούμε είτε δημιουργούμε μια συντόμευση(shortcut) του αρχείου αυτού σε έναν άλλο φάκελο που λειτουργικού. Πράγματι είναι τόσο απλό... Αν αποφασίσουμε κάποια στιγμή ότι δεν θέλουμε πια αυτό το πρόγραμμα τότε απλά πάμε στον φάκελο που το έχουμε αντιγράψει και απλά το σβήνουμε. Αυτό ήταν...δεν χρειάζεται κάτι άλλο...ούτε απεγκατάσταση, ούτε uninstall, ούτε τίποτα όπως στα windows... Μερικές μόνο εφαρμογές γράφουν σε συγκεκριμένο φάκελο του λειτουργικού ένα μικρό αρχείο text που είναι οι ρυθμίσεις που μπορεί να κάνουμε εμείς σε αυτό. Αυτό το αρχειάκι θα πρέπει να το σβήσουμε εμείς, δεν το σβήνει αυτόματα. Βέβαια και για αυτό υπάρχει λύση. Κυκλοφορούν πολλά προγράμματα δωρεάν στο ίντερνετ που όταν θέλουμε να σβήσουμε μια εφαρμογή τότε αυτό το πρόγραμμα αναλαμβάνει να βρει αυτό το αρχείο ρυθμίσεων και να το σβήσει μαζί με την κύρια εφαρμογή. Ένα από αυτά είναι και το uApp, που για παράδειγμα αν κάνω ότι θέλω να σβήσω ένα πρόγραμμα που χρησιμοποιώ ως tv channel player μέσω ίντερνετ, το κάνω drag&drop και αυτό ψάχνει τι άλλο πρέπει να σβήσει μαζί του.\nΜε την φοβερή αυτή δυνατότητα του λειτουργικού λοιπόν, ξεχνάμε τον όρο 'Εγκατάσταση' και τον αντικαθιστούμε με τον όρο 'Αντιγραφή'. Έτσι τουλάχιστον εγώ το αντιλαμβάνομαι.\nΛίγο πιο πάνω ανέφερα τον όρο MOUNT. Τι είναι αυτό... Όσοι γνωρίζουν από λειτουργικό UNIX, LINUX κτλ, θα τους είναι γνωστός ο όρος αυτός. Θα προσπαθήσω να το εξηγήσω όσο καλύτερα μπορώ. Κάποια εφαρμογή που θέλουμε να αντιγράψουμε στο macosx, είναι συνηθώς διαθέσιμη στην μορφή του .dmg. Αυτό δεν είναι τίποτα άλλο παρά ένα disk image. Αυτό το image μπορεί να είναι ένα αρχείο, ένας φάκελος με αρχεία ή ολόκληρη μονάδα(volume) ή ένας δίσκος. Για να δούμε τα περιεχόμενα του image απλά κάνουμε πάνω του διπλό κλικ με το ποντίκι. Αυτό "ανοίγει" και μας φτιάχνει έναν ακόμα "δίσκο" στον υπολογιστή μας που εμφανίζετε με δικό του εικονίδιο στο περιβάλλον εργασίας(desktop) αλλά και στον Finder(τον αντίστοιχο windows explorer). Επιλέγοντας αυτό τον ¨δίσκο", βλέπουμε τα περιεχόμενά του και μπορούμε είτε μέσα από εκεί να εκτελέσουμε την/τις εφαρμογή/ές ή να αντιγράψουμε κάτι. Ο "δίσκος" αυτός γίνεται λοιπόν MOUNT στον υπολογιστή μας. Μέχρι να τον κάνουμε eject αυτός θα είναι πάντα εκεί. Είναι στην ουσία ένα virtual drive. Ακόμα και όταν επανεκκινούμε τον υπολογιστή, αυτός ο "δίσκος" είναι mounted. Αυτό εμένα δεν με παρεξένευσε γιατί έχω δουλέψει πολύ καιρό linux αλλά και unix. Πιθανότατα να δυσκολέψει αυτούς που δεν το έχουν ξανασυναντήσει.\nΈνα άλλο παράξενο που έχει το macosx είναι ότι τα μικρά εικονίδια που έχει κάθε παράθυρο που ανοίγουμε...στα windows οι ενέργειες 'κλείσιμο', 'μεγιστοποίηση' και 'ελαχιστοποίηση' είναι στο πάνω δεξί άκρο του παραθύρου, ενώ στα mac είναι στο πάνω αριστερό άκρο...! Ένα άλλο επίσης περίεργο είναι ότι κάποιες εφαρμογές δεν έχουν την δυνατότητα της 'μεγιστοποίησης' και δεν γίνεται με το πάτημα ενός πλήκτρου/ενός κουμπιού να καταλάβει αυτή η εφαρμογή όλο το περιβάλλον εργασίας. Από την άλλη, αν το κάνουμε με το χέρι, η εφαρμογή θυμάται την τελευταία μας ρύθμιση(το μικρό αρχείο text που έλεγα πιο πάνω ότι κρατά το λειτουργικό για κάθε εφαρμογή) και κάθε φορά που χρησιμοποιούμε αυτή την εφαρμογή, αυτή καταλαμβάνει όλο το desktop. Μεταξύ αυτών που θυμάται μια εφαρμογή είναι και η γλώσσα που την τελευταία φορά χρησιμοποιούσα για να γράψω για παράδειγμα ένα κείμενο. Δηλαδή, αν ένα text αρχείο το οποίο είναι γραμμένο στα ελληνικά και πριν το κλείσω είχα ενεργή την ελληνική γλώσσα, τότε όταν το ξαναανοίξω αυτόματα το λειτουργικό γυρνά ενεργή την ελληνική γλώσσα, ανεξάρτητα πια γλώσσα έχω ενεργή στο λειτουργικό την στιγμή που ανοίγω το αρχείο ! Πανέξυπνο έτσι ?\nΑυτό που δεν έχω αναφέρει έως τώρα είναι το μικρό εικονίδιο δίπλα στον Finder με το όνομα Dashboard και πια η χρησιμοτητά του. Και αυτό είναι κάτι που οι χρήστες των windows Vista ίσως να γνωρίζετε. Αυτό είναι ένας απλός τρόπος να έχουμε μαζεμένες κάποιες απλές εφαρμογές σε ένα σημείο. Αυτέςονομάζονται widgets. Η Apple λέει"Your Dashboard is a convenient way to access helpful applications called "widgets." A widget might provide information from the Internet or perform simple tasks.".\nΠράγματι στην αρχή δεν το πολυχρησιμοποιούσα αλλά τελικά όσο περνά ο καιρός όλο και πιο χρήσιμο γίνεται. Το βασικό προτέρημα αυτού είναι ότι το υποστηρίζει συνέχεια και πάρα πολλά χρόνια η Apple και το αποτέλεσμα είναι να βρίσκω εφαρμογές για το οτιδήποτε, μέσω του site της Apple και μάλιστα δωρεάν. Ένα άλλο ατού του Dashboard είναι ότι μπορώ να φτιάξω μόνος μου ένα widget και να το στείλω στην Apple για να το συμπεριλάβει στις λίστες της ! Μερικές από τις widget εφαρμογές που έχω κ χρησιμοποιώ είναι : αριθμομηχανή, σημειωματάριο, ελληνικό εορτολόγιο, ο καιρός στην Αθήνα, ημερολόγιο, η ώρα σε όποια πόλη στον κόσμο θέλω με βάση της Ελλάδα, παιχνίδια, skype κλήσεις, λεξικό, ψάξιμο πληροφοριών μέσω του Google, πληροφορίες καθημερινά(RSS) για το αγαπημένο μου συγκρότημα, μετατροπέα νομισμάτων κ.α. Η πρόσβαση σε αυτό γίνεται και πατώντας το πλήκτρο F12 στο πληκτρολόγιο.\nΑναφέροντας το πλήκτρο F12, βρήκα τυχαία και κάποια άλλη πάρα πολύ καλή, χρήσιμη αλλά και συνάμα εντυπωσιακή λειτουργία του λειτουργικού. Το όλο σύστημα το ονομάζει η Apple 'Expose'. Τι κάνει ? Είναι σχετικά απλό... Αν για παράδειγμα έχουμε ανοίξει πολλές εφαρμογές ταυτόχρονα, όπως τώρα που γράφω αυτό το κείμενο, όπου έχω δύο κείμενα ανοικτά, γράφω ένα dvd, ακούω mp3s και είναι ανοικτό και το internet μέσω του Safari(ο αντίστοιχος Internet Explorer), και θελήσω να πάω κατευθείαν στο περιβάλλον εργασίας τότε πατάω το πλήκτρο F11. Το λειτουργικό κρύβει όλα τα παράθυρα στις τέσσερις γωνίες του desktop και έχω άμεσα πρόσβαση σε αυτό. Είναι σαν το εικονίδιο των windows που βρίσκεται στην mini toolbar δίπλα στο κουμπί 'Start' ("Show Desktop"). Το πιο εντυπωσιακό όμως είναι ότι πατώντας το πλήκτρο F9, το λειτουργικό κάνει σμύκρινση όλες τις εφαρμογές που τρέχουν, δίνει μια "σκιά" στο υπόλοιπο desktop και εμφανίζει όλες τις εφαρμογές δίπλα-δίπλα.\nΟι εφαρμογές συνεχίζουν και λειτουργούν κανονικά και τις βλέπω όλες ταυτόχρονα. Μάλιστα όταν μετακινώ το ποντίκι πάνω από την κάθε μία, μου λέει ποια εφαρμογή είναι και επιλέγοντάς την, μπορώ στην ουσία να μεταβώ από την μία στην άλλη. Τέλος το πλήκτρο F10 κάνει κάτι παρόμοιο με αυτό που περιγράφω παραπάνω αλλά βοηθά και αλλιώς. Για παράδειγμα εγώ τώρα που έχω δύο κείμενα ανοικτά, πατώντας το F10, τα εμφανίζει αυτά δίπλα δίπλα, μικρότερα λίγο, δίνοντας στα υπόλοιπα παράθυρα μια "σκιά", ενώ λειτουργεί και εδώ η επιλογή με το ποντίκι.\nΌσο συνέχιζα να δουλεύω το λειτουργικό αυτό, άρχισα να διαπιστώνω ότι δεν έχει καμία προστασία από ιούς, δούρειους ίππους(trojans) κτλ....Σκέφτομαι είναι δυνατόν να μην δίνει η Apple κάποιο πρόγραμμα μαζί με το λειτουργίκο...???...εδώ δίνει άλλα και άλλα...ψάχνω λοιπόν και στο πολύ καλό Help του λειτουργικού αλλά και στο site της εταιρείας & γενικότερα στο ίντερνετ και διαπιστώνω ότι λόγω της φιλοσοφίας του λειτουργικού αλλά και του τρόπου που δουλεύει, δεν είναι δυνατόν να δεχθεί το λειτουργικό επίθεση από τέτοια προγράμματα και να 'κολλήσει' ασθένεια...σκέφτομαι "είναι δυνατόν ???", εδώ στα windows το πρώτο πράγμα που κάνεις είναι να βάζεις firewall, antivirus & πρόγραμμα για συχνό έλεγχο από trojans κτλ. Κ όμως στο macosx δεν χρειάζομαι τίποτα από όλα αυτά ! Δουλεύει έτσι χωρίς να κινδυνεύει καθόλου ο υπολογιστής ! Είναι κάτι απίστευτο πραγματικά, η αίσθηση που σου δίνει ότι είναι ένα λειτουργικό "βράχος".\nΈνα ακόμα στοιχείο που με εντυπωσίασε είναι ότι διαθέτει κάποια πραγματάκια το λειτουργικό αυτό που δεν τα βλέπεις συχνά σε άλλα λειτουργικά, όπως για παράδειγμα ότι επιλέγω το κείμενο που έχω γράψει, στα αγγλικά όμως, και επιλέγω 'Speech' & 'Start Speaking'...\nΑυτό τι κάνει ? ότι λέει, αναλαμβάνει να διαβάσει το κείμενο, μάλιστα η φωνή που ακούγεται είναι ρυθμιζόμενη μέσα από τις επιλογές του συστήματος.\nΤο πιο σημαντικό όμως είναι ότι μπορώ να γράψω σενάρια εργασιών που κάνω συχνά και να τις κάνει αυτές τις εργασίες το λειτουργικό μόνο του αυτόματα...Τι εννοώ ? Υπάρχει μια εφαρμογή που ονομάζεται Automator, η οποία είναι αν μη τι άλλο εντυπωσιακή και πάρα πολύ βολική. Μέσα από το πολύ εύκολο γραφικό του περιβάλλον, επιλέγω τις εφαρμογές μου, μετά επιλέγω τις ενεργειές τους και μπορώ και δημιουργώ μια ακολουθία από ενέργειες(script). Κατόπιν αυτή την ακολουθία την αποθηκεύω και μπορώ να την αναπαράγω όποτε το επιθυμώ. Μπορώ μάλιστα να επιλέξω αυτό το script να εκτελείται αυτόματα όταν για παράδειγμα έχει αλλάξει ένας φάκελλος με δεδομένα. Για παράδειγμα αυτό που έφτιαξα είναι όταν αντιγράφω κάποιες φωτογραφίες σε έναν φάκελλο, τότε να εκτελείται ένα script, το οποίο καλεί μια εφαρμογή, αλλάζει σε όλες τις φωτογραφίες το μεγεθός τους σε 800*600, τις μετονομάζει, τις αντιγράφει σε άλλο φάκελλο και τέλος σβήνει τις αρχικές φωτογραφίες από τον πρώτο φάκελλο που τις είχα τοποθετήσει. Δεν είναι πανέξυπνο ?\nΤο τελευταίο που θέλω να αναφέρω είναι η δυνατότητα του macosx να μπορεί να συνυπάρξει με άλλα λειτουργικά αρμονικά, είτε σε διαφορετικά partitions είτε παράλληλα. Αν κάποιος έχει εφαρμογή που μπορεί να παίξει μόνο σε windows, τότε μπορεί να την εκτελέσει με διάφορους τρόπους. Υπάρχει η δυνατότητα της δημιουργίας ξεχωριστού partition ntfs/fat32 για εγκατάσταση windows, κάτι που γίνεται αφού στο macosx γίνει εγκατάσταση του προγράμματος BootCamp, πρόγραμμα που βρίσκουμε στο site της Apple. Το πρόγραμμα αυτό αναπτύχθηκε από ανεξάρτητους προγραμματιστές αλλά όταν γνώρισε την επιτυχία αποφάσισε η ίδια η Apple να το υποστηρίξει και να το αναπτύξει περαιτέρω. Μάλιστα σήμερα που μιλάμε το BootCamp είναι σε έκδοση beta και η τελική του έκδοση θα είναι ενσωματωμένη στο επόμενο λειτουργικό 'Leopard'. Άλλη λύση εκτέλεσης windows εφαρμογής είναι μέσω προγραμμάτων που είναι στο macosx και μπορούν να καλέσουν τα απαραίτητα προγράμματα των windows προκειμένου η εφαρμογή μας να μπορεί να εκτελεστεί κατευθείαν μέσα από το macosx. Τέτοια προγράμματα υπάρχουν πολλά, όπως το Parallels, αλλά το μειονέκτημα είναι ότι η εκτέλεση της windows εφαρμογής δεν είναι γρήγορη. Η λύση του BootCamp είναι σαφώς καλύτερη αλλά απαιτεί δύο partitions στον δίσκο μας και επανεκκίνηση του υπολογιστή για την επιλογή του λειτουργικού.\nΗ εντύπωση λοιπόν μου έχει δημιουργηθεί είναι ότι το λειτουργικό αυτό είναι εντυπωσιακό, γεμάτο εφέ, που όμως δεν κουράζουν τον υπολογιστή αλλά ούτε και τον χρήστη, είναι πολυτάλαντο και πανέξυπνο, μπορεί να σου διευκολύνει την ζωή στις καθημερινές σου εργασίες, είναι με μια λέξη λειτουργικό. Η Apple έχει κάνει πολύ καλή δουλειά, είναι σαφώς πιο φιλικό προς τον χρήστη από ότι τα Windows. Όλες οι συσκευές που σύνδεσα δεν είχαν πρόβλημα λειτουργίας με το λειτουργικό, ενώ δίνει πάρα πολλές επιλογές και επιπλεόν δυνατότητες στα άτομα με ειδικές ανάγκες, σε ότι αφορά και το πρόβλημα στην όραση αλλά και το πρόβλημα στην ακοή.\nΤο λειτουργικό αυτό σου μεταδίδει μια αίσθηση ασφάλειας και ότι, ότι και να του κάνεις δεν πρόκειται να σε "αφήσει" ποτέ.\nΤο δε μηχάνημα που έχω στην κατοχή μου, θεωρώ ότι αξίζει κάθε ευρώ που ξόδεψα για να το αποκτήσω. Μπορεί να υστερεί στην κάρτα γραφικών και για κάποιον που ασχολείται με τα παιχνιδία να μην επαρκεί (αν και παίζω κανονικά τα World of Warcraft & Call of Duty 2, και τα δύο για mac, με ανάλυση όμως 800*600), αλλά για την δική μου χρήση είναι ότι πρέπει, ίσως και καλύτερο από το οποιοδήποτε pc. Γιατί θα με ρωτήσετε... Καταρχήν η θέση του είναι στο σαλόνι μου, οπότε στοιχειά που είναι το μέγεθος, ο θόρυβος, το σχέδιο κτλ είναι πολύ σημαντικά και σε όλα αυτά το Mac mini με ικανοποιεί 101%, αθόρυβο πλήρως, πρέπει να βάλω το αυτί μου πάνω του για να καταλάβω ότι δουλεύει ο σκληρός του δίσκος ή ο ανεμιστήρας του, απίστευτα μικρό, πολύ ωραίο σχέδιο με αλουμινένια πρόσοψη αλλά παράλληλα και λιτό. Από εκεί και πέρα, το λειτουργικό του είναι 'όλα τα λεφτά'... Γιατί ? Εκτός της περιγραφής που έδωσα παραπάνω, μόνο αν αποφάσισετε να ασχοληθείτε μαζί του τότε θα καταλάβετε τι εννοώ. Το πιο σημαντικό όμως είναι ότι έχει δυνατότητες και σαν μηχάνημα και σαν λογισμικό που δεν είναι άμεσα αντιληπτές. Αν και σε ότι αφορά το hardware του δεν είναι κάτι το ιδιαίτερο, όλα τα κομμάτια που το συνθέτουν είναι έτσι 'δεμένα' μεταξύ τους που δεν αποδίδουν όπως σε ένα pc, αλλά πολύ καλύτερα και αυτό φαίνεται για παράδειγμα στην αναπαραγωγή βίντεο κλιπς υψηλής ανάλυσης, 720p, 1080i/p, όπου μπορεί να παίξει χωρίς κάποιες ρυθμίσεις και το μόνο που χρειάζεται είναι το κατάλληλο λογισμικό, όπως το δωρεάν VLC που ανέφερα.\nΕν κατακλείδι, θα έλεγα ότι η επιλογή μου να μεταβώ από pc + windows σε Apple + macosx ήταν καθόλα σωστή. Μου έδωσε πια την σωστή έννοια του τι εστί λειτουργικό. Για να γίνει όμως αυτό απαιτεί από εμάς να είμαστε ανοικτοί σε νέα πράγματα και προκλήσεις, να έχουμε την θέληση να γνωρίσουμε τον κόσμο της Apple, να μην θεωρούμε ότι είναι windows με άλλο "κουστούμι", αλλά κάτι νέο, φρέσκο, ιδιαίτερο ίσως... Απαιτείται από εμάς να είμαστε έτοιμοι για νέες ανακαλύψεις και να μην είμαστε 'κολλημένοι' στην συνήθεια μας των τόσων ετών με τα οποιαδήποτε windows. Αν οι απαιτήσεις μας είναι μεγαλύτερες σε υπολογιστική ισχύ ή σε επίπεδο γραφικών τότε υπάρχουν τα iMac ή ακόμα και τα MacPro με τέσσερις(4) core2duo επεξεργαστές και πολύ μεγάλες κάρτες γραφικών που εύκολα κιόλας αναβαθμίζονται.\nΟπότε το ερώτημα είναι : Ποιο Mac είστε ?\nΜπράβο Μιχάλη! Πολύ καλό άρθρο!:SFGSFGSF:\nΜπραβο ρε Μαικ! Εγραψες!\nAν έγραψε λέει !!!!\n10 σελίδες πράμα....\nΠολύ καλό άρθρο-παρουσίαση!:grinning-smiley-043\nLast edited: 22 February 2007\nΣυγχαρητήρια Μιχάλη :SFGSFGSF::worshippy:\nΕιλικρινά θαυμάζω το κουράγιο και την υπομονή σου να γράψεις με τόσο απλά λόγια τόσο σημαντικά πράγματα... :ernaehrung004:\nΣου εύχομαι και σ' ανώτερα λοιπόν.... με τι άλλο ???...με ένα MacPro... τώρα που αξιοποιείς όλο και περισσότερο το θαυμάσιο λειτουργικό, κάποια στιγμή δοκίμασε να το παντρέψεις με την πραγματική υπολογιστική ισχύ... η εμπειρία θα ολοκληρωθεί... -bye- -bye- -bye-\nΜπραβο ρε Μιχαλη. Αυτο θα πει συντακτης...\nΜπράβο κι από μένα!!!..το λιγότερο που μπορώ να πω...\nΜπράβο Μιχάλη. Πολύ καλή παρουσίαση.\nΠολύ καλη παρουσίαση!\nΤο καλύτερο review για τον νέο χρήστη mac\nΕυχαριστώ πολύ παιδιά όλους σας. :afro:\nΠολύ καλό για έναν πρωτόμπαρκο σαν και μένα στόν κόσμο του Μάκ.\nΥ.Γ.ένα ακόμη τίπ είναι,όταν μαρκάρουμε οτιδήποτε θέλουμε πάνω σε μια σελίδα (πχ μοντέλο,λέξη κ.α)με δεξί κλίκ μας δίνει την δινατότητα να ψάξουμε κατευθείαν στο google χωρίς να κάνουμε copy past\nΕιχα δουλεψει το ΜαcOS X -Tiger (την τελευταια εκδοση,δεν θυμαμαι ποια ακριβως) είχα εντυπωσιαστεί απο την ταχυτητα του, την απλότητα και την ευκολια στο να αναγνωρίζει συσκευές. Το παραπάνω άρθρο καλύπτει τα παντα και τα λόγια είναι περιτα. Απλα να τονίσω ότι για τους κολλημένους με τα "παράθυρα" το αποτέλεσμα της σύγκρισης είναι τραγικό γι´αυτά. Όλα είναι θέμα συνήθειας στην τελική. Περιμενω εναγωνίως πάντως να βρω χρήματα για το πρώτο μου mac-notebook.\nΑγαπητέ φίλε sourlas καλώς ήρθες στην παρέα μας. Οντως όσοι έχουν δουλέψει με το Mac OS X δύσκολα το ξεχνάνε. Η απλότητά του όπως πολύ σωστά περιέγραψες είναι το σημαντικότερο κομμάτι. Ουσιαστικά με το Mac OS X ξεχνάς το λειτουργικό και κάνεις δουλειά!\nΚαι πάλι καλώς όρισες και καλές δημοσιεύσεις.-bye-\nOfftopic : Σας ευχαριστώ πολύ. Καλώς σας βρήκα και εσάς.\nΠολύ καλό το άρθρο πράγματι. Χρησιμοποιώ OSX εδώ και 2 χρόνια περίπου και μπορώ να πώ ότι υπερτερεί σε πολλά σημεία των Windows. Ωστόσο υπάρχει ένα βασικό σημείο που πιστεύω οτι υστερεί και αυτό είναι ο Finder. Αν και πολύ εφετζίδικος, ακόμα και τώρα που έχω μάθει να τον χειρίζομαι πολύ καλά, προτιμώ τον Windows explorer.\nΕξακολουθώ βέβαια να θεωρώ το OSX ως το καλύτερο Λ.Σ. αυτή τη στιγμή.


Τα δύο αγόρια από το Πακιστάν, τα οποία είναι ξαδέρφια, όπως είπαν στα μέλη της ομάδας, ήρθαν πριν από λίγες μέρες στην Ελλάδα και δεν έχουν κανένα υποστηρικτικό δίκτυο. Στην αρχή έμειναν σε κάποιους ομοεθνείς τους αλλά όταν εντοπίστηκαν, στην περιοχή του σιδηροδρομικού σταθμού, από την κοινωνική οργάνωση, βρισκόταν σε καθεστώς αστεγίας επί τρεις μέρες, κατά τη διάρκεια των οποίων σημειώθηκαν συνθήκες παγετού στη Θεσσαλονίκη. Τα παιδιά μεταφέρθηκαν σε χώρο της ΑΡΣΙΣ όπου, σύμφωνα με την ομάδα του Streetwork, «ένιωσαν κατευθείαν ανακούφιση από τη ζέστη και ζήτησαν φαγητό». Οι υπεύθυνοι τους εξήγησαν τη διαδικασία για τη μεταφορά τους σε ασφαλή δομή φιλοξενίας και στη συνέχεια έπαιξαν διάφορα παιχνίδια μέχρι να ολοκληρωθούν οι απαραίτητες ενέργειες.\n«Τα προσφυγόπουλα είναι πλέον σε νοσοκομείο προκειμένου να γίνουν όλες οι απαραίτητες εξετάσεις και να φιλοξενηθούν μετά σε κατάλληλη δομή», ανέφερε στο ΑΠΕ-ΜΠΕ η Σοφία Παπαδοπούλου, μέλος της ομάδας Κοινωνικής εργασίας στον δρόμο που στοχεύει στον εντοπισμό και υποστήριξη άστεγων ασυνόδευτων ανήλικων. «Πάντως, τον τελευταίο ενάμιση χρόνο, παρατηρούμε αύξηση στον δρόμο, των ασυνόδευτων ανήλικων προσφύγων που είναι κάτω των 14 χρόνων. Είναι ενδεικτικό ότι πρόπερσι, στο σύνολο των ανηλίκων που εντοπίσαμε, οι κάτω των 14 χρόνων ήταν σε ποσοστό μόλις 2% ενώ πέρσι, το ποσοστό αυτό εκτοξεύθηκε πάνω από το 15%», τόνισε η κ. Παπαδοπούλου, χωρίς -μέχρι στιγμής- να μπορεί να δώσει μια εξήγηση για το φαινόμενο αυτό που φαίνεται να γιγαντώνεται με παιδιά που προέρχονται κυρίως από το Πακιστάν, το Αφγανιστάν, τη Συρία και το Μαρόκο. Το Streetwork της ΑΡΣΙΣ υλοποιείται στο πλαίσιο του έργου «Child Protection, Detention Monitoring, Persons with Specific Needs Support and Legal Aid» από την Ύπατη Αρμοστεία του ΟΗΕ για τους Πρόσφυγες με τη συγχρηματοδότηση της Ευρωπαϊκής Ένωσης.\nΠρώην φοιτήτρια ΑΠΘ: «Καθηγητής μου είπε είσαι αδιάβαστη, πρέπει να έρθεις στο γραφείο μου»\nΔικογραφία σε βάρος στελεχών εταιρείας γιατί έριχναν απόβλητα στον Θερμαϊκό\nΣΟΚ: Βγήκαν τα... πιστόλια για οπαδικές διαφορές στη Θεσσαλονίκη


Αστρολογία Επιλογής: Η Σελήνη - Astrology.gr\nΗΛΙΟΣ - 29° 04' 43" ΠΑΡΘΕΝΟΣ\nΣΕΛΗΝΗ - 19° 14' 49" ΖΥΓΟΣ\nΕΡΜΗΣ - 15° 22' 24" ΠΑΡΘΕΝΟΣ\nΑΦΡΟΔΙΤΗ - 02° 14' 54" ΠΑΡΘΕΝΟΣ\nΑΡΗΣ - 10° 27' 59" ΠΑΡΘΕΝΟΣ\nΔΙΑΣ - 26° 04' 24" ΖΥΓΟΣ\nΚΡΟΝΟΣ - 21° 47' 08" ΤΟΞΟΤΗΣ\nΟΥΡΑΝΟΣ - 27° 35' 56" ΚΡΙΟΣ R\nΠΟΣΕΙΔΩΝΑΣ - 12° 24' 02" ΙΧΘΥΕΣ R\nΠΛΟΥΤΩΝΑΣ - 16° 51' 58" ΑΙΓΟΚΕΡΩΣ R\nΒΟΡΕΙΟΣ ΔΕΣΜΟΣ - 23° 48' 18" ΛΕΩΝ R\nΤΕΧΝΙΚΕΣ ΠΡΟΒΛΕΨΗΣ 24 Σεπ 2010\nΑστρολογία Επιλογής: Η Σελήνη\nΜάρτυρας του σκοτεινού ουρανού τη νύχτα κανείς δεν υποψιάζεται τη δύναμη της επίδρασής της\nΧιλιάδες ποιήματα, τραγούδια, ωδές στην ομορφιά και τη συγκίνηση που προκαλεί η ολόφωτη Σελήνη στον ουρανό, έχουν γραφτεί για να υμνήσουν κάθε τι ρομαντικό, μοναχικό ή ερωτικό συναίσθημα νιώθουν οι άνθρωποι ρεμβάζοντάς τη….\nΜάρτυρας του σκοτεινού ουρανού τη νύχτα κανείς δεν υποψιάζεται τη δύναμη της επίδρασής της πάνω σε κάθε ζώσα ψυχή πάνω στη γη. Ανεβοκατεβάζει τα νερά ανάλογα με τις διαθέσεις της, ξεραίνει και υγραίνει τα φυτά ανάλογα την εποχή, προκαλεί διάθεση ζευγαρώματος στα ζώα, ναυτικοί και άνθρωποι της υπαίθρου αντιλαμβάνονται επακριβώς τον καιρό της επόμενης μέρας καλύτερα από κάθε μετεωρολογική πρόβλεψη και φυσικά δεν υπάρχει αγροτική εργασία που να μην έχει την έγκρισή της ανάλογα με τον αν πρόκειται για σπορά, κλάδεμα ή συγκομιδή. Όσο για τον άνθρωπο και τις επιδράσεις της σε αυτόν κυρίως η Ιατρική επιστήμη επιβεβαίωσε στατιστικά ότι σχετίζεται με την αύξηση των υγρών στο ανθρώπινο σώμα και κατά συνέπεια την κατέστησε συνένοχο των αιμορραγικών περιστατικών κατά τη διάρκεια της πανσελήνου. Ανάλογοι γιατροί επίσης επιβεβαίωσαν περιστατικά αύξησης της βίαιης συμπεριφοράς και της αύξησης της εγκληματικότητας κατά τις ίδιες μέρες, αποτέλεσμα της αύξησης της πίεσης του αίματος στον ανθρώπινο εγκέφαλο. Ακόμα και οι γεννήσεις δείχνουν να έχουν μια αύξηση στην πορεία προς την αύξηση του φωτός του φεγγαριού σε σχέση με τις μέρες που αρχίζει να γεμίζει (Νέα Σελήνη).\nΟ ρόλος της στην κλασσική αστρολογία γνωρίζουμε πως είναι καθοριστικός μια και σε ένα χάρτη περιγράφει τον ψυχισμό και την ψυχική έκφραση ενός ατόμου. Ο ρόλος της στην επιλεκτική Αστρολογία είναι σημαντικότατος επίσης όχι μόνο στην περίπτωση της κατάστρωσης ενός επιλεκτικού χάρτη αλλά ακόμα και για τις πιο απλές και καθημερινές μας ενέργειες που δεν θέλουμε όμως να πάνε στραβά.\nΤα θέματα τα οποία κυβερνά η Σελήνη στην καθημερινότητα είναι πάρα πολλά και καλό είναι όταν μας ενδιαφέρει να κλείσουμε ένα σημαντικό ραντεβού, να κάνουμε ένα τηλεφώνημα, να ξεκινήσουμε μια πνευματική εργασία , να έρθουμε σε επαφή με κοινό , να επιλέγουμε ώρες της ημέρας στις οποίες η σελήνη κυριαρχεί (βρίσκονται σε ειδικούς πίνακες).\nΥποθέσεις που διεκπεραιώνονται σε ώρα Σελήνης είναι:\n-ό, τι σχετίζεται με διατροφή\n-με αγορά οικιακών ειδών\n-θέματα παιδιών (να γράψουμε το παιδί μας σχολείο)\n-θέματα ηλικιωμένων ατόμων\n-επαφές με κοινό\n-εμπορικές συμφωνίες σχετικές με τρόφιμα ή ποτά\n- να κάνουμε εξετάσεις σε θέματα που κυβερνά(μαστογραφίες)\n-να αγοράσουμε ασήμι (δικό της μέταλλο)\n-να αγοράσουμε αντίκες\nΗ Σελήνη κάθε περίπου 2,5 μέρες περνάει κάποιες (λίγες) ευτυχώς ώρες όπου βρίσκεται κενή πορείας. Είναι μια φάση που επικρατεί μια ψιλοσύγχιση ίσως μια αβεβαιότητα, ένα μπέρδεμα τέλος πάντων σε όλους τους ανθρώπους και δεν ενδείκνυται για καμιά σοβαρή απόφαση. Κενή πορείας θεωρείται όταν κατά την πορεία της μέσα σε ένα ζώδιο έχει κάνει όλες τις όψεις και δεν υπάρχει άλλη μπροστά της μέχρι να μπει στο επόμενο ζώδιο. Αυτές τις ώρες είναι ιδιαίτερα αδύναμη και δεν μας αρέσει καθόλου όταν την συναντάμε σε έναν Ωριαίο χάρτη, γνωρίζοντας ότι δεν θα πάρουμε απάντηση (σίγουρη). Είναι πραγματικά τόσο αναποτελεσματική που μπορείτε να κάνετε και μόνοι σας ένα τεστ σε σχέση με αγορές που έχετε κάνει στο παρελθόν και αποδείχθηκαν εντελών αναποτελεσματικές. Ρούχα που ποτέ δεν φορέθηκαν ή χάλασαν αμέσως, βιβλία που μπήκαν στο ράφι χωρίς να ανοιχθούν ποτέ… αφήστε τα ραντεβού που κλείστηκαν και δεν έγιναν , ή τις υποσχέσεις που ακούστηκαν και ξεχάστηκαν σχεδόν αμέσως!\nΣτην Αστρολογία επιλογής, όπου η Σελήνη περιγράφει πλήρως την εξέλιξη της δραστηριότητας μας, επιλέγουμε πάντα δυνατή Σελήνη και με όψεις μπροστά της πάντα θετικές μέχρι το τέλος της πορείας της στο ζώδιο.\nΦυσικά αποφεύγουμε κυρίως:\n-Να ξεκινήσουμε καινούργια δουλειά\n-Να πουλήσουμε ή να αγοράσουμε οτιδήποτε\n-Να υπογράψουμε συμβόλαια ή συμφωνίες\n-Να κάνουμε γαμήλια ή όποια άλλη τελετή\n-Να δώσουμε ή να πάρουμε υποσχέσεις\n-Να κάνουμε γνωριμίες.\nΠαρά ταύτα η Σελήνη κενή πορείας θεωρείται ιδανική για μια <<στροφή>> προς τα μέσα, για διαλογισμό, ενασχόληση με πνευματικά ζητήματα, διάβασμα, προσευχή και γενικότερα μια απομόνωση που θα μας επιτρέψει να έρθουμε σε επαφή με τον εσώτερο εαυτό μας.\nΗ ΣΕΛΗΝΗ ΣΤΑ ΖΩΔΙΑ ΑΝΑΛΟΓΑ ΜΕ ΤΟ ΖΗΤΟΥΜΕΝΟ ΕΠΙΛΟΓΗΣ\n-Η Σελήνη στον Κριό επιφέρει γρήγορη δράση, τα θέματα κινούνται άμεσα και είναι ιδανική για παντός είδους ενάρξεις, οτιδήποτε απαιτεί δράση, ενεργοποίηση ίσως και κάποια επιθετικότητα.\n-Η Σελήνη στον Ταύρο δίνει σταθερή και μεθοδική δράση χωρίς ιδιαίτερη βιασύνη αλλά με μακροπρόθεσμα αποτελέσματα. Ευνοεί οικονομικά θέματα, απολαβές μισθών, αποκτήματα κλπ\n-Η Σελήνη στους Διδύμους είναι εξαιρετική για θέματα εμπορίου, επικοινωνίας, μεταφορών, σπουδών, δημοσίων σχέσεων ή για διπλές συναλλαγές και οτιδήποτε χρειάζεται μια ευελιξία.\n-Η Σελήνη στον Καρκίνο αφορά θέματα που σχετίζονται με το σπίτι και την οικογένεια, τους γονείς μας, το πατρικό σπίτι ή γενικότερα την πατρίδα ή τον τόπο καταγωγής μας.\n-Η Σελήνη στον Λέοντα ευνοεί τυχερά παιχνίδια, δημιουργικότητα σε όλες τις μορφές της, παιδιά, προσέγγιση ερωτικού συντρόφου, φλερτ γενικότερα, αγορές ειδών πολυτελείας.\n-Η Σελήνη στην Παρθένο είναι ειδική για οτιδήποτε απαιτεί λεπτομέρεια και σχολαστική ανάλυση, επίσης θέματα ιατρικά και εμπορίου, βοηθητικό προσωπικό, παροχές υπηρεσίας, μικρά ζώα.\n-Η Σελήνη στο Ζυγό ενισχύει θέματα συνεργασίας, είναι ιδανική για δημιουργία σχέσης, αρραβώνων και γαμήλιων τελετών καθώς προάγει την κοινή δράση των ατόμων.\n-Η Σελήνη στο Σκορπιό είναι ιδανική για ερευνητικές εργασίες, για ανεύρεση χαμένων αντικειμένων, για αγοροπωλησίες και μεταφορές κεφαλαίων καθώς επίσης και για έκφραση των πιο βαθιών και κρυφών μας παθών (κυρίως σεξουαλικών επιθυμιών). Ευνοεί την ένταξη σε μυστικές οργανώσεις και οτιδήποτε άλλο θέλουμε να μείνει κρυφό!\n-Η Σελήνη στον Τοξότη είναι καλή για επεκτάσεις κάθε μορφής, για ταξίδια στο εξωτερικό, θέματα που αφορούν ανώτατη εκπαίδευση, φιλοσοφία, νομικά ζητήματα. Προσοχή μόνο στις υπερβολικές επιδιώξεις.\n-Η Σελήνη στον Αιγόκερω αν και δίνει αργή εξέλιξη των θεμάτων είναι εξαιρετική για σοβαρές επαγγελματικές ενάρξεις, στόχους και διεκδίκηση εξουσιών.\n-Η Σελήνη στον Υδροχόο θέλει μεγάλη προσοχή εξαιτίας του απροσδόκητου που εκπροσωπεί! Ευνοεί οργανωτικά θέματα, συλλογικούς χώρους και ομάδες καθώς και για ότι θεωρείται προηγμένα τεχνολογικά ή σε σχέση με την Αστρολογία (π χ έναρξη αστρολογικών σπουδών).\n-Η Σελήνη στους Ιχθείς είναι ευνοϊκή για καλλιτεχνικά θέματα, με μεταφυσικά ή πνευματικά ζητήματα καθώς επίσης και ότι σχετίζεται με το υγρό στοιχείο. Θαλασσινά ταξίδια, επισκέψεις σε θρησκευτικούς χώρους κλπ.\nΤι προβλέπουν τα Άστρα;\nΔιάβασε την Ετήσια Πρόβλεψη σου\nMonetized by DPG Digital Media Copyright © 2011 - 2017 Astrology.gr


Βολική ισοπαλία στη Λαμία | Η Εφημερίδα των Συντακτών\nΚανέναν δεν Χάλασε το ισόπαλο αποτέλεσμα στο ματς της Λαμίας με τον Βόλο (1-1). Οι φιλοξενούμενοι διατηρήθηκαν στην πρώτη θέση της ειδικής βαθμολογίας των πλέι άουτ με τον βαθμό που κατέκτησαν στη Φθιώτιδα, ενώ οι γηπεδούχοι, που βρέθηκαν πίσω στο σκορ στο 85’ με το γκολ του Κρητικού, κατάφεραν να ισοφαρίσουν αμέσως με εύστοχη εκτέλεση πέναλτι του Ντέλετιτς στο 88’ και βρίσκονται στο +6 από τη θέση που οδηγεί στα μπαράζ.\nΤο ματς δεν διεκδικεί δάφνες ποιότητας, καθώς οι φάσεις μπροστά από τις δυο εστίες ήταν μετρημένες στα δάχτυλα του ενός χεριού, πλην όμως το φινάλε ήταν αρκούντως δραματικό.\nΟ Τάσος Κρητικός πέρασε ως αλλαγή στο ματς για λογαριασμό του Βόλου στο 84’ και λίγα δευτερόλεπτα μετά την είσοδό του, στην πρώτη του επαφή με την μπάλα, την έστειλε στα δίχτυα και έδωσε το προβάδισμα στους Θεσσαλούς (0-1). Η Λαμία όμως αντέδρασε άμεσα.\nΑμέσως μετά τη σέντρα των γηπεδούχων στο γκολ του Κρητικού, μία βαθιά μπαλιά προς τον Καραμάνο έφερε την ανατροπή του από τον Μήτογλου. Ο διαιτητής Φωτιάς υπέδειξε την εσχάτη των ποινών και ο Ντέλετιτς ανέλαβε την εκτέλεση του πέναλτι και ισοφάρισε διαμορφώνοντας το τελικό 1-1.\nΛαμία (Μ. Γρηγορίου): Επασί, Σκόνδρας (79’ Προβυδάκης), Αντέτζο, Τζανετόπουλος, Μαρτίνεθ, Τζανδάρης (65’ Χατζηστραβός), Μπεχαράνο (79’ Βλάχος), Βασιλακάκης (64’ Παλαβαντισβίλι), Ντέλετιτς, Ρόμανιτς (70’ Τσούκαλος), Καραμάνος.\nΒόλος (Α. Λόπεθ): Γκαραβέλης, Τέκιο, Μήτογλου, Γκρίλο, Φεράρι, Τσοκάνης, Νίνης, Μπαρτόλο (82’ Ριένστρα), Σάντος (85’ Κρητικός), Μπουένο (71’ Μαρτίνες), Δουβίκας.\nΣκόρερ: 88’ Ντέλετιτς - 85’ Κρητικός.\nΚίτρινη: 57’ Αντέτζο, 74’ Μπεχαράνο - 90’ Φεράρι.


11/01/2020 Εκπτώσεις κάνουμε στις ήδη χαμηλές τιμές μας !\n10/01/2020 Μειώνονται οι τιμές στα κράνη για μοτοσυκλετιστές λόγω αλλαγής του φπα κατά 10%\n23/12/2019 10 χρόνια εγγύηση δινει η Bosch\n07/10/2019 Εγγύηση χαμηλότερης τιμής\n30/08/2019 Tα νέα απο τα τηλεκατευθυνόμενα της Kyosho,μπορείτα να τα αγοράσετε σε μάς.\n28/08/2019 Τώρα μπορείτε να αγοράζετε συσκευές με προγράμματα μεγάλης διάρκειας εγγύησης !\n22/08/2019 H Gorenjie δίνει 5 χρόνια εγγύηση !\n03/07/2019 Η Ηisense δινει 5 χρόνια εγγύηση !


Η τελευταία πράξη ενός παραμυθιού σε τρία μέρη\nΤο τελευταίο κεφάλαιο της ιστορίας του Alessandro Michele γράφεται σήμερα. Ο καλλιτεχνικός διευθυντής του Gucci παρουσιάζει τη νέα του συλλογή, με τίτλο Epilogue, μέσω live streaming, δίνοντας τη δική του αφήγηση σχετικά με τη φιλοσοφία της collection αλλά και το πώς φαντάζεται το αύριο της μόδας.\n"Ο επίλογος είναι η τελική πράξη μιας αφήγησης. Το σημείο συσσώρευσης των αντανακλάσεων που απέμειναν κατά τη διάρκεια μιας ανασκαφής. Για μένα, αντιπροσωπεύει τη δυνατότητα να ολοκληρώσω τον προβληματισμό μου προς τον κόσμο της μόδας, μέσα από ένα μονοπάτι που μοιάζει με ένα παραμύθι χωρισμένο σε τρία μέρη.\nΗ αρχή αυτής της αποστολής ξετυλίχτηκε τον Φεβρουάριο. Με την ευκαιρία αυτή, ήθελα να γιορτάσω το μαγικό τελετουργικό της επίδειξης μόδας: μια ιερή και μη επαναλαμβανόμενη λειτουργία μέσω της οποίας η δημιουργική σκέψη δημοσιοποιείται και προσφέρεται για την ερμηνεία μιας κοινότητας από χειραφετημένους θεατές. Ήθελα να αποκαλύψω τι κρύβεται πίσω από τις κουρτίνες αυτού του τελετουργικού. Έπαιξα αντιστρέφοντας την προοπτική, μετακινώντας στο κέντρο τους ταξιδιωτικούς μου συντρόφους: αυτή η συλλογική νοημοσύνη, εμπνευσμένη και ευαίσθητη, που καθιστά δυνατή τη γοητεία της ομορφιάς. Ποιος είναι ο αντίκτυπος του να αποκαλύπτεις αυτό που χτίζει την ψευδαίσθηση; Τι συμβαίνει σε ένα τελετουργικό καθώς βεβηλώνεται; Πώς αναδιαμορφώνουμε εμείς το θαύμα, την επιφάνεια και την πρόταση;\nΗ δεύτερη πράξη διαμορφώθηκε κατά τη διάρκεια της καμπάνιας, τον Μάιο, όταν προσπάθησα να δημιουργήσω περαιτέρω αποπροσανατολισμό μέσα στους συνήθεις μηχανισμούς της μόδας. Ήταν ένας ριζικός πειραματισμός στον οποίο άφησα τον εαυτό μου να κινηθεί με την ιδέα ότι η ομορφιά μπορεί να εμφανιστεί απρόβλεπτα και θαυμάσια ατελής, λόγω της απουσίας ελέγχου. Εκείνη τη στιγμή, αποφάσισα να παραιτηθώ από το ρόλο μου ως εμμονικός σκηνοθέτης. Επέλεξα να το αφήσω, να παραιτηθώ από την οικοδόμηση της σκηνής και της δράσης, έτσι άφησα τα μοντέλα να δημιουργούν τις δικές τους εικόνες. Να ενεργήσουν ως φωτογράφοι και αφηγητές, παραγωγοί και σκηνογράφοι. Τι συμβαίνει στην επικοινωνία όταν σταματά να γίνεται μονομερής πράξη; Τι σημαίνει να δουλεύεις για να καλλιεργήσεις μια εκφραστική πρακτική σαν χορωδία; Τι συμβαίνει με το δημιουργικό προϊόν όταν ξεφεύγει από τον προκαθορισμό;\nΤέλος, έρχεται ο επίλογος, για να σφραγίσει το κλείσιμο για μια τριλογία αγάπης. Αυτή η τελευταία κίνηση πηγαίνει γύρω από ένα άλλο βραχυκύκλωμα. Τα ρούχα θα φορεθούν από εκείνους που τα δημιούργησαν. Οι σχεδιαστές με τους οποίους, κάθε μέρα, μοιράζομαι τη ζάλη της δημιουργίας, θα γίνουν οι ερμηνευτές μιας νέας ιστορίας. Θα καταλάβουν την ποίηση που συνέβαλαν στη φόρμα. Θα σκηνοθετήσουν αυτό που φανταστήκαμε με πάθος. Είναι μια διαδικασία αντιστροφής ρόλου, για άλλη μια φορά. Οι αποστάσεις μειώνονται. Η δημιουργική πράξη γίνεται πρακτική της έκθεσης. Το εσωτερικό προβάλλεται προς τα έξω. Το αόρατο παίρνει το σχήμα του, ακτινοβολείται μέσω της αυτο-καύσης. Περισσότερο από αυτό. Αυτή τη φορά, η ανάλυσή μου για τους μηχανισμούς που ρυθμίζουν τον κόσμο της μόδας εντείνονται: αυτός ο ανασχηματισμός θα απεικονιστεί μέσα από μια ασυνήθιστη προοπτική. Για μια ολόκληρη μέρα ο καθένας θα μπορεί να διερευνήσει, χάρη στις κατάλληλα τοποθετημένες κάμερες, τη διαδικασία μέσω της οποίας το γραφείο σχεδιασμού θα ενσωματώσει τη νέα καμπάνια του Gucci. Τι συμβαίνει στη σχέση μεταξύ πραγματικότητας και φαντασίας όταν αδιάκριτα μάτια γλιστρούν στους μηχανισμούς παραγωγής μιας εικόνας; Τι συμβαίνει στη μόδα και τη σαγηνευτική ικανότητά της, όταν το αληθινό επανέρχεται για να γίνει μια στιγμή του ψεύτικου;\nΤο παραμύθι μου, σε τρία μέρη, θέλει να δημιουργήσει μια ερώτηση σχετικά με τους κανόνες, τους ρόλους και τις λειτουργίες που διατηρούν τον κόσμο της μόδας. Είναι μια αναπόφευκτη μερική έρευνα, επίσης μια σκόπιμη παραμόρφωση: ένα μη ισορροπημένο παιχνίδι στο οποίο προσπάθησα να διαλύσω τα ικριώματα να γυρίσω ανάποδα τα πράγματα, για να μετατοπίσετε το βλέμμα κάπου αλλού, για να αμφισβητήσετε τις γραμματικές μέσα από τις οποίες προσπαθούμε να ονομάσουμε το μυστήριο της ομορφιάς. Ήταν απαραίτητο για μένα να φτάσω εκεί γεμάτος αγάπη. Ήταν ένας δρόμος που, ενώ περπατούσα, έθεσα νέες ερωτήσεις και ανάδευσα τα πράγματα, δημιουργώντας νέες διαισθήσεις. Με αυτήν την έννοια, ο επίλογος που σας παραδίδω σήμερα φαίνεται σαν εισαγωγή. Μια καμπή που κλείνει και ανοίγει ταυτόχρονα, ένα κατώφλι μιας νέας αρχής, από την οποία προσπαθούμε να φανταστούμε το δικό μας αύριο".\nΜΑΡΩ ΠΑΡΑΣΚΕΥΟΥΔΗ GUCCI _BONUS\nΘα προσφέρει εκπαίδευση και καθοδήγηση σε μη προνομιούχες νεαρές γυναίκες. Ο οίκος Dior συνεργάζεται με την UNESCO σε μια σημαντική πρωτοβουλία


Η Σχέση του E.coli με τον Καρκίνο του Εντέρου - MEDICAL management ΚΑΙ ΕΠΙΚΟΙΝΩΝΙΑ\nΑναρτήθηκε: Δευτέρα, 02 Μαρτίου 2020 - 16:25\nΈνας κοινός τύπος βακτηρίων του εντέρου μπορεί να αυξήσει την πιθανότητα να αναπτύξει κάποιος καρκίνο του εντέρου, σύμφωνα με νέα μελέτη.\nΤο βακτήριο αυτό είναι ένας τύπος του Ε.coli (Escherichia coli) που εμφανίζεται σε έναν στους πέντε ανθρώπους, όπως αναφέρουν οι επιστήμονες.\nΣύμφωνα με τα ευρήματα της μελέτης αυτής, που δημοσιεύθηκε στο επιστημονικό περιοδικό “Nature”, το συγκεκριμένο βακτήριο απελευθερώνει μια τοξίνη, η οποία, όπως αναφέρουν οι ειδικοί, μπορεί να βλάψει τα κύτταρα του εντέρου - ενδεχομένως μετατρέποντας κάποια από αυτά σε καρκινικά με την πάροδο του χρόνου.\nΟι ερευνητές υποψιάζονται ότι το βακτήριο αυτό μπορεί να συμβάλλει σε κάποιες περιπτώσεις καρκίνου του εντέρου - περίπου στο 5% - αλλά τονίζουν πως χρειάζεται περισσότερη έρευνα για να επιβεβαιωθεί κάτι τέτοιο.\nΗ ερευνητική ομάδα, από την Ολλανδία, το Ηνωμένο Βασίλειο και τις ΗΠΑ, χρησιμοποίησε μια μικρογραφία του ανθρώπινου εντέρου - η οποία δημιουργήθηκε στο εργαστήριο - για να ελέγξει τις επιδράσεις της τοξίνης στα κύτταρα.\nΣτη συνέχεια, οι ερευνητές συνέκριναν τη βλάβη που παρατηρήθηκε, με περισσότερα από 5.000 δείγματα καρκίνου του εντέρου που ελήφθησαν από ασθενείς και βρήκαν πανομοιότυπα μοτίβα βλάβης του DNA (Deoxyribonucleic Acid), σε περίπου 5% των δειγμάτων.\nΟι ειδικοί υποστηρίζουν ότι μέσω των ευρημάτων της συγκεκριμένης έρευνας, μπορεί να αναπτυχθεί ένα τεστ για την ανίχνευση όγκων του εντέρου, που βρίσκονται σε πρώιμο στάδιο.\nΑκόμη, κάποιες περιπτώσεις καρκίνου του εντέρου θα μπορούσαν να προληφθούν, θεραπεύοντας το συγκεκριμένο βακτήριο, με κοινά αντιβιοτικά, πριν εκείνο προλάβει να δημιουργήσει σοβαρές βλάβες.\nΔεν υπάρχει κάτι παράλογο όταν η όρεξη για…\nΤα δημητριακά πρωινού μπορεί να είναι ολικής άλεσης…\nΈχουν περάσει μερικές εβδομάδες από τότε που κάνατε…\nΟι πιθανότητες εμφάνισης διαβήτη τύπου 2 αυξάνονται όσο…


«Η επόμενη μέρα του ελληνικού μπάσκετ θα έχει τον Γκάλη στην Ομοσπονδία» | SPORTIN\nΧάλκινο μετάλλιο για τη Δύναμη στο Πανελλήνιο Πρωτάθλημα Εφήβων/Νεανίδων\nΠέμπτη, Οκτώβριος 15, 2020 - 8:02πμ\nΟ υποψήφιος για την προεδρία της ΕΟΚ, Παναγιώτης Φασούλας μαζί με τους έτερους συνυποψήφιους του για το Δ.Σ. της Ομοσπονδίας αναφέρθηκαν στον Νίκο Γκάλη και την τοποθέτηση του σχετικά με τις προσεχείς εκλογές.\nΜε μεγάλη χαρά και συγκίνηση, διαβάσαμε τις δηλώσεις του Νίκου Γκάλη, που είπε αναφερόμενος στις εκλογές της ΕΟΚ: «Εγώ θέλω μόνο το καλό του ελληνικού μπάσκετ και πιστεύω ότι οι πρώην συμπαίκτες μου γνωρίζουν τις ανάγκες του αθλήματος. Δεν θα τους πρόδιδα ποτέ!\nΌσοι με γνωρίζουν προσωπικά, ξέρουν ότι έτσι ζω τόσα χρόνια. Αυτή είναι η δική μου στάση ζωής».\nΙουν 26 2022 - 8:00πμ\nΟ Αίολος Αγυιάς ενισχύθηκε με τον Στέλιο Χατζόπουλο\nΙκανοποιημένος ο πατρινός Νίκος Ηλιόπουλος από τη συμμετοχή του στους Μεσογειακούς


Ποτάμι: «Nαι» στη Συμφωνία, «όχι» σε ψήφο εμπιστοσύνης | Pressworld\nΑρχική Πολιτική Ποτάμι: «Nαι» στη Συμφωνία, «όχι» σε ψήφο εμπιστοσύνης\n«Ναι» στη συμφωνία των Πρεσπών, «όχι» στη στήριξη της κυβέρνησης. Το Ποτάμι, εν μέσω σφοδρής πολιτικής αντιπαράθεσης για τις «Πρέσπες», ξεκαθάρισε χθες, τελεσίδικα, τη θέση του όσον αφορά τη στάση που θα κρατήσει στην επικείμενη συμφωνία των Πρεσπών, όταν αυτή έρθει στη Βουλή.\nΘέτοντας δύο ερωτήματα στον… εαυτό της προς απάντηση, η Σεβαστουπόλεως επανέλαβε πως θα υπερψηφίσει τη συμφωνία –πλην βεβαίως των κ. Γιώργου Αμυρά και Γρηγόρη Ψαριανού, που έχουν δηλώσει πως θα καταψηφίσουν–, προσθέτοντας ωστόσο με ρητό και κατηγορηματικό τρόπο πως δεν στηρίζει την κυβέρνηση και σε περίπτωση πρότασης μομφής της Νέας Δημοκρατίας θα αθροίσει τις δυνάμεις της με την αξιωματική αντιπολίτευση.\nΣυγκεκριμένα, όσον αφορά τις «Πρέσπες», το Ποτάμι υπογραμμίζει στην ανακοίνωσή του πως ήδη από την ίδρυσή του, το 2014, είχε μιλήσει υπέρ της σύνθετης ονομασίας της ΠΓΔΜ με γεωγραφικό προσδιορισμό για όλες τις χρήσεις, άρα πρόκειται για θέμα αρχών.\nΕπιπλέον, τονίζεται πως η προοπτική ένταξης των χωρών των Δυτικών Βαλκανίων στην Ευρωπαϊκή Ενωση είναι κομβική, καθώς «θα συμβάλει στη σταθερότητα της περιοχής», προσθέτοντας πως «για τους ίδιους λόγους είμαστε θετικοί στην είσοδο της ΠΓΔΜ στο ΝΑΤΟ».\nΑπό εκεί και πέρα το Ποτάμι έχει εξαπολύσει σφοδρή επίθεση στην κυβέρνηση, αποσυνδέοντας τις «Πρέσπες» από την ευρύτερη πολιτική ζωή και ζητώντας, εν κατακλείδι, την προκήρυξη εκλογών. «Το Ποτάμι έχει ξεκαθαρίσει ότι δεν δίνει ψήφο εμπιστοσύνης στην κυβέρνηση. Η χώρα έχει ανάγκη από μια νέα αρχή, χωρίς λαϊκισμούς, χωρίς ιδεοληψίες, χωρίς κομματικό κράτος. Το Ποτάμι ήδη έχει ψηφίσει την πρόταση μομφής που είχε κατατεθεί τον Ιούνιο του 2018 και θα ξανακάνει το ίδιο αν κατατεθεί ανάλογη πρόταση», ανέφερε χαρακτηριστικά.\nΣε αυτή την περίπτωση, βεβαίως, το Ποτάμι πιθανότατα θα έχει απώλειες από τα αριστερά, καθώς ο κ. Δανέλλης δεν είναι καθόλου βέβαιο πως θα ταυτιστεί με μία πρόταση που θα έχει προέλθει από την αξιωματική αντιπολίτευση με αιχμή του δόρατος το Μακεδονικό.\nΗ υπερψήφιση των «Πρεσπών» από το Ποτάμι μπορεί να προσφέρει βαθιά ανάσα στο Μέγαρο Μαξίμου, που, ανεξάρτητα τι θα γίνει αμέσως μετά, βλέπει πλέον πως σε μία κρίσιμη συγκυρία, όταν οι σχέσεις με τον Πάνο Καμμένο είναι στο κόκκινο, εξασφαλίζει ουσιαστικά την κύρωση της συμφωνίας των Πρεσπών, αφού με το Ποτάμι ο αριθμός των βουλευτών ανεβαίνει –με τους 145 του ΣΥΡΙΖΑ– στους 149.\nΣτους Σταύρο Θεοδωράκη, Γιώργο Μαυρωτά και Σπύρο Δανέλλη, που είναι δεδομένο πως θα ψηφίσουν, προστέθηκε χθες και ο Σπύρος Λυκούδης, ο οποίος δήλωσε (News24/7) πως «δύσκολα θα φτάσω σε αρνητική ψήφο στη συμφωνία των Πρεσπών».\nΠρακτικά, αυτό σημαίνει πως το Μαξίμου αναζητεί μόλις δύο ακόμα βουλευτές για να περάσουν οι «Πρέσπες». Ο ένας είναι βέβαιο πως θα είναι ο Θανάσης Παπαχριστόπουλος, ενώ στον αριθμό προσμετρείται και η Κατερίνα Παπακώστα.\nΠροηγούμενο άρθροΠώς να πετύχετε τους στόχους σας τη νέα χρόνια\nΕπόμενο άρθροΠρόσληψη τεχνικού συντήρησης στην ΕΦΑ Άρτας


«Το αξίζει η πόλη, το αξίζει ο ΠΑΟΚ» - paoki.gr\nΑπο paokrevolution.net: Μια ομιλία γεμάτη συναίσθημα έκανε στο δημοτικό συμβούλιο ο δήμαρχος Θεσσαλονίκης, Κωνσταντίνος Ζέρβας:\n«Είμαι συγκινημένος γιατί φτάνουμε σε ένα τελικό στάδιο μετά από τέσσερις συνεδριάσεις του δημοτικού συμβουλίου για να δώσουμε την έγκρισή μας. Ετσι κλείνει ένας μακρύς κύκλος που συζητήσαμε κάθε είδους θέμα. Είναι ένα πρότζεκτ που πρέπει να γίνει, το αξίζει η πόλη, το αξίζει ο ΠΑΟΚ. Είναι μία ιστορική στιγμή και να πάμε στο επόμενο βήμα, στο σχέδιο και στην κατασκευή του γηπέδου και να είμαι τυχερός σαν τον πατέρα μου να εγκαινιάσω νέο γήπεδο».\nΣτη συνέχεια αναφέρθηκε σε λεπτομέρειες για την εισήγηση: «Η εισήγηση 20 σελίδων της κυρίας Δαδανιάδου είναι απόλυτα άρτιο. Ο ΠΑΟΚ κατέχει 31 στρέμματα, το 2018 παραχωρήθηκαν για 99 χρόνια άλλα 29 στρέμματα. Συμπεριλαμβάνονται όροι για νηπιαγωγείο, για παιδικό σταθμό, ακόμη και για άλλο σχολείο, ο Δήμος θα απαιτήσει κάθε δημόσιος χώρος να παραδοθεί με δαπάνες του πρότζεκτ. Υπάρχουν διάφορα πλάνα για να απορροφηθούν κονδύλια και ο κύριος Τζιτζικώστας είναι θετικός. Ακόμη και για το κολυμβητήριο υπάρχει πρόβλεψη να γίνει στέγη. Επίσης, θα υπάρχουν πολλές χρήσεις».\nΣτάθηκε και στα οφέλη για όλη την περιοχή: «Είδα μία μελέτη που κυκλοφορεί ενός νεαρού επιστήμονα και αναλύει τα οφέλη από ένα νέο γήπεδο και για τους αθλητικούς συλλόγους που δημιουργούν νέα έσοδα πέρα από τα εισιτήρια και για τους ιδιοκτήτες των γύρω ακινήτων. Θα υπάρχει η δυνατότητα για διάφορα event που θα αναβαθμίσουν την εικόνα της πόλης. Το πρότζεκτ πρέπει να έχει βιωσιμότητα και περιμένουμε την εταιρία ειδικού σκοπού που θα συσταθεί με την συμμετοχή του επενδυτή, του Ερασιτέχνη για να δούμε πώς θα κινηθεί».


Η Ελλάδα κατέχει το 85% της αρχαίας Μακεδονίας, όχι το 51.5%!! - Ελισάβετ Μ. Μπούρα\nΕν όψη του συλλαλητηρίου 4ης Φεβρουαρίου δημοσιεύουμε την σύντομη τοποθέτηση του Ιωάννη Μπουγά στη Συνέντευξη Τύπου της Οργανωτικής Επιτροπής ( ως εκπροσώπου των Μακεδονικών Ενώσεων Καναδά).\nΑυτός ο ισχυρισμός ότι η Ελλάδα κατέχει μόνο το 51.5% είναι βασισμένος στην έννοια ύπαρξης «Γεωγραφικής Μακεδονίας» που περικλείει ολόκληρο το σημερινό κράτος της πΓΔΜ. Από αυτή τη γεωγραφική Μακεδονία, η Ελλάδα με τη συνθήκη του Βουκουρεστίου πήρε το 51.5%, η Σερβία και τώρα η πΓΔΜ το 38,5%,το 9% στη Βουλγαρία και στην Αλβανία περίπου 1%. Αυτή η έννοια η ξεκίνησε να προωθείται τον 19ον αιώνα από τους Ρώσους και τους Βουλγάρους με τη βοήθεια χαρτογράφων. Ο στόχος τους πάντα ήταν να παρουσιάζεται η Μακεδονία μεγαλύτερη ώστε να περιέχει και ευρείες περιοχές εκτός Ελλάδος κατοικούμενες από Σλάβους, ώστε να αποκτούν και αυτοί «δικαιώματα κατοχής»!\nΟ πρώτος γνωστός χαρτογράφος της Μακεδονίας είναι ο Γάλλος Ami Boue (1847). Στον δικό του όμως χάρτη της Μακεδονίας περιέχεται η σημερινή Ελληνική Μακεδονία και μια μικρή λορίδα βορείως των συνόρων μας. Μετά από αυτόν ακολούθησαν άλλοι που επεξέτειναν τη Μακεδονία ώστε να περιλαμβάνει μεγάλον αριθμό σλάβων. Μεταξύ αυτών ο Γερμανός γεωγράφος Heinrich Kiepert, που εκτελούσε παραγγελια της Βουλγαρικής Εχαρχίας και ο Βούλγαρος χαρτογράφος και πανσλαβιστής Basil Kantsof (1900), ο οποίος οραματιζόταν τη Μεγάλη Βουλγαρία.\nΤην δεκαετία του 1940 η ΚΟΜΙΝΤΕΡΝ και ο Τίτο υιοθέτησαν τον όρο «Γεωγραφική Μακεδονία», γιατί οραματίζονταν τη Μεγάλη Μακεδονία…και εκεί έμεινε το θέμα για χρόνια. Οι Σκοπιανοί άρχισαν πρόσφατα να το χρησιμοποιούν για να κάνουν πειστικότερο τον ισχυρισμότους ότι εμείς οι Έλληνες δεν έχουμε αποκλειστικότητα στην γεωγραφική περιοχή της Μακεδονίας.\nΔυστυχώς οι ιδέες περί Γεωγραφικής Μακεδονίας έγιναν δεκτές και από κάποιους Έλληνες ιστορικούς και εμπειρογνώμονες και χρησιμοποιείται συχνά από πολιτικούς μας και αρθρογράφους. Εκείνος που αναφέρεται ως «πηγή» ότι η Ελλάδα κατέχει το 51.5% της Μακεδονίας είναι ο Ευάγγελος Κωφός, εμπειρογνώμων του υπουργείου εξωτερικών και συνεργάτης της ΜΚΟ ΕΛΙΑΜΕΠ.\nΣτην πραγματικότητα η Ελλάδα έχει το 85% της Ιστορικής Μακεδονίας, γιατί το βασίλειο της Μακεδονίας του Φιλίππου Β’ δεν εκτεινόταν ποτέ πέρα από τη γραμμή Αχρίδα-Μοναστήρι- Κρούσοβο, κλπ. Και στην Ρωμαϊκή εποχή η κυρίως Μακεδονία (Macedonia Prima) περιείχε μόνο το βασίλειο του Φιλίππου και του Αλεξάνδρου, ενώ η ευρεία Μακεδονία (Macedonia Secunda) περιείχε και την Παιονία. Καμία Μακεδονία δεν εκτεινόταν βορειότερα από μια λεπτή λωρίδα του σημερινού κράτους της ΠΓΔΜ, ενώ η πόλη των Σκοπίων δεν ανήκε ποτέ στη Μακεδονία.\nΈνα άλλο βασικό στοιχείο του προβλήματος με το κράτος των Σκοπίων είναι ότι η γεωγραφία της Μακεδονίας γέννησε και «Μακεδονικό» έθνος και «Μακεδονική» γλώσσα. Κορυφαίος «γενάρχης» του «Μακεδονισμού» θεωρείται ο Κρίστε Μισίρκοφ, γεννημένος το 1878 σε ένα Σλαβικό χωριό πλησίον της Αρχαίας Πέλλας, ο οποίος καταχώρησε αυτές τις ιδέες στο έργο του «Μακεδονικές Υποθέσεις» (1903). Ο Μισίρκοφ πέθανε το 1926 χωρίς οι ιδέες του να έχουν αποκτήσει πολλούς οπαδούς. Ήρθε όμως ο Τίτο και τις ανέστησε ωστε μέσα από τον «Μακεδονισμό» να κατακτήσει τη γεωγραφική περιοχή της Μακεδονίας. Ο Μισίρκοφ και η φήμη του αναστήθηκαν και οι ιδέες προβλήθηκαν ευρέως. Όμως, το 2006 απεδείχθη το ψεύδος και του ιδίου του Μισίρκοφ. Δεν πίστευε αυτά που κήρρυτε, αφού και ο ίδιος αυτοχαρακτηριζόταν «Βούλγαρος Μακεδόνας».\nΗ έννοια της ευρείας Γεωγραφικής Μακεδονίας, μαζί με την «ανακάλυψη» «Μακεδονικού» έθνους και «Μακεδονικής» γλώσσας από κάποιους σλάβους Βουλγαρικής καταγωγής, εξηγούν την ουσία του προβλήματος που έχουμε με το κράτος των Σκοπίων. Το ότι τελευταία δεν αρκούνται στο όνομα «Μακεδονία» αλλά προσθέτουν ότι είναι και απόγονοι των αρχαίων Ελλήνων Μακεδόνων, προσθέτει και την προσβολή μας ως λαού στις προηγούμενες αστήρικτες θέσεις τους!


Inshoes.gr. Ανδρικά δερμάτινα μποτάκια - Inshoes.gr Καφέ\nΠαλαιά τιμή: 49,95 €\nΤιμή: 39,95 € (-20%)\nΑνδρικά μποτάκια του οίκου InShoes. Είναι ιδανικά για τις καθημερινές σας εμφανίσεις καθώς συνδυάζουν άψογα την άνεση και το στυλ. Εξωτερικά είναι κατασκευασμένα από γνήσιο δέρμα. Εσωτερικά είναι επενδυμένα με φόδρα από γνήσιο δέρμα και ο πάτος τους είναι επίσης από γνήσιο. Έχουν σόλα ελαστική και αντιολισθητική.


Δημοσιεύθηκε στις 20 Μαΐου, 2016 20 Μαΐου, 2016 Δημοσιεύθηκε από Άποψη\nΣτις Πανελλαδικές εξετάσεις στο μάθημα των αρχαίων ελληνικών οι υποψήφιοι κλήθηκαν να βρουν μια ετυμολογικά συγγενή λέξη για το επίθετο «εσθλός». Η λέξη εσθλός έχοντας τη ρίζα της στο ρήμα ειμί σημαίνει εκείνον που ε ί ν α ι, εσθλός είναι ο αληθινός, ο πραγματικός ή, κατά Αριστοτέλη, ο αγαθός. Παρόλα αυτά στους κύκλους των γλωσσολόγων- φιλολόγων επικρατεί μια διαφωνία αναφορικά με την ρίζα της λέξης, με αποτέλεσμα να μην υπάρχει μια επίσημη επιστημονική τεκμηρίωση και ως εκ τούτου όσοι υποψήφιοι απλώς έτυχε να βρουν την απάντηση ή «κάτι να έχει πάρει το αυτί τους» θα επωφεληθούν από μία έωλη κατάσταση. Όσο για τους υπόλοιπους που έγραψαν κάτι διαφορετικό από αυτό που «προστάζει» η κουλτούρα του διαδεδομένου και του συνήθους θα χάσουν δύο μονάδες έτσι απλά. Όμως, αυτά είναι χωράφια των εξεταστών και των φιλολόγων.\nΤι όμορφη λέξη αλήθεια! Αν και ηχητικά για να πω την αμαρτία μου με παρέπεμπε τόσα χρόνια που την άκουγα σε μία αρνητικά φορτισμένη έννοια. Να, λοιπόν, που εμπλουτίσαμε το λεξιλόγιο μας χάρη στις Πανελλαδικές! Οι αρχαίοι ημών πρόγονοι οραματίστηκαν και εγκιβώτισαν λέξεις σαν αυτές με όλες τις αρετές για τις οποίες πρέπει να μάχεται ο άνθρωπος στη διάρκεια του βίου του, πάντοτε πιστός στο αρχαίο ελληνικό φρόνημα και ήθος και με γνώμονα την αριστοτελική μεσότητα. Η περιχαράκωση σε ακραίες συμπεριφορές παρακωλύει αυτό τον ομολογουμένως ανηφορικό και κακοτράχαλο δρόμο προς την αρετή και τελικώς το αγαθό. Στην εποχή μας είναι πασίδηλο ότι έχουμε παρεκκλίνει κατά πολύ από αυτό το μονοπάτι και έχουμε χάσει αυτό το στόχο που τόσο προσπάθησαν να οριοθετήσουν μέσα στους αιώνες όλα τα μεγάλα «τέρατα» του φιλοσοφικού στοχασμού. Αν πράγματι το επίθετο εσθλός προέρχεται από το ρήμα «ειμί», αυτός στο οποίο μπορεί να αποδοθεί ο χαρακτηρισμός είναι ένα ον που έχει καταφέρει να μείνει αλώβητο από τη φθορά και τη σπατάλη του κόσμου των αισθήσεων, που άγεται και φέρεται μόνο υπό το κράτος της λογικής μακριά από τη «πολλή συνάφεια του κόσμου» που θα έλεγε και ο Αλεξανδρινός.\nΗ σύγχρονη κοινωνία στερείται το πρότυπο του εσθλού ανθρώπου και κουμάντο κάνουν οι φαύλοι και οι αμαθείς που έχασαν το δρόμο και δυστυχώς παρασύρουν και άλλους στο πέρασμα τους σαν δυνατή θύελλα. Κανείς δεν προσπαθεί να γίνει αυτό που είναι όπως «πρόσταξε» ο Νίτσε μέσα από τη φιλοσοφία του. Οπότε είναι μάλλον αναμενόμενο που η συντριπτική πλειοψηφία των μαθητών αλλά και της κοινωνίας αγνοούν την σημασία αυτής της λέξης. Ποτέ δεν είναι αργά όμως, έτσι δεν είναι;!\nΑΡΧΑΙΑ ΕΛΛΗΝΙΚΑ, εσθλός, ΠΑΝΕΛΛΑΔΙΚΕΣ ΕΞΕΤΑΣΕΙΣ


FITNESS NEWS ΥΓΕΙΑ-ΔΙΑΤΡΟΦΗ-ΓΥΜΝΑΣΤΙΚΗ: 2016\nΑναρτήθηκε από TASOS_G στις 12:40\nΔεν θέλει κόπο αλλά τρόπο η απώλεια κιλών!\nΤα Χριστούγεννα πλησιάζουν και ένα είναι σίγουρο ότι όλοι θα μπούμε στους γευστικούς πειρασμούς των Άγιων αυτών ημερών. Εξάλλου πως μπορείς να πείς όχι στους κουραμπιέδες, στα μελομακάρονα στις δίπλες και στους σοκαλατένιους κορμούς;\nΔείτε πως θα χάσετε τα περιττά κιλά, πριν τα Χριστούγεννα.\nΠροσοχή σττα διαιτητικά προϊόντα\nΟι ειδικοί συνιστούν να προτιμάτε τα «κανονικά» προϊόντα, τα οποία προσφέρουν στον οργανισμό όλα εκείνα τα συστατικά που τον χορταίνουν.\nΒάλτε στο τραπέζι σας φρούτα, γαλακτοκομικά και τα αμυλούχα λαχανικά. Μην παραλείπετε να καταναλώνετε πρωτείνη, κρέας, ψάρια, κοτόπουλο, αυγά και ξηρούς καρπούς.\nΈνας υγιεινός και σίγουρος τρόπος για να ενεργοποίηστε το κοιμισμένο μεταβολισμό σας είναι να τρώτε πικρά τρόφιμα σε κάθε γεύμα, τρεις φορές την ημέρα.\nΣηκωθείτε από τον καναπέ και ξεκινήστε γυμναστική. Η τακτική αυτή θα επιταχύνει τον μεταβολισμό σας και θα λεπτύνει τη μέση σας.\nΞεχάστε τη ζάχαρη και αντικαταστήστε με φρουκτόζη, μαύρη, καστανή ζάχαρη ή μέλι.\nΧρησιμοποιήστε σκάλες αντί για ασανσέρ, πόδια αντί για αυτοκίνητο στις μετακινήσεις σας.\nΑναρτήθηκε από TASOS_G στις 13:25\nΠερισσότερο αλκοόλ, μεγαλύτερος κίνδυνος καρκίνου του προστάτη\nΟ καρκίνος του προστάτη είναι η πέμπτη συχνότερη αιτία θανάτου των ανδρών από καρκίνο παγκοσμίως\nΚαι βάλτε και λίγα γιγαντοσέτ\nΤα γιγαντοσέτ είναι η ομαδοποίηση τεσσάρων ή περισσότερων σετ τα οποία αποτελούνται από διαφορετικές ασκήσεις για ένα σωματικό τμήμα που γίνονται με πολύ λίγη παύση μεταξύ των σετ. Αυτοί που τα χρησιμοποιούν, συνήθως επαναλαμβάνουν ολόκληρο το γιγαντοσέτ δύο ή τρεις φορές πριν συνεχίσουν με ένα άλλο σωματικό τμήμα. Και πάλι ,δεν θα πρέπει μία προπόνηση να αποτελείται ολόκληρη από γιγαντοσέτ, αν και κάποιοι άνθρωποι το έχουν κάνει αυτό με επιτυχία. Με τα γιγαντοσέτ είναι καλύτερα να επικεντρωθείτε σε ένα ή το πολύ δύο σωματικά τμήματα.\nΤΡΟΦΙΜΑ ΓΙΑ ΤΟΥ ΜΥΣ\nΑφού ξοδέψετε χρόνο και προσπάθεια μετά το γυμναστήριο, θέλετε να σιγουρευτείτε ότι οι μύς σας λαμβάνουν όλα εκείνα τα θρεπτικά συστατικά που τους βοηθάνε να διογκώνονται αλλά και να λειτουργούν σωστά. Το πιο σημαντικό φυσικά είναι οι άπαχες πρωτεϊνες. Το κάλιο (potassium) που παίρνουμε από τις μπανάνες αλλά και τα βερίκοκα είναι βασικό στοιχείο για να αποφύγουμε κράμπες των μυών αλλά και αδυναμία. Για να βοηθήσετε το σώμα σας να μετατρέψει τα θρεπτικά συστατικά σε πρωτεϊνες για τους μύες, χρειάζεστε τρόφιμα πλούσια σε Omega 3 λιπαρά οξέα, όπως είναι η σαρδέλα και τα καρύδια. Ένα ζωτικής σημασίας μέταλλο για την διατήρηση της υγείας των μυών είναι το μαγνήσιο (magnesium) που το βρίσκουμε στους ηλιόσπορους και στο σπανάκι. Φυσικά δεν πρέπει να παραλείψουμε και το γάλα με χαμηλά λιπαρά, τα αμύγδαλα και τα κίτρινα τυριά που περιέχουν ασβέστιο (calcium) το οποίο βοηθάει τους μύς να συσπώνται.\nΑναρτήθηκε από TASOS_G στις 11:25\nΔίαιτα εξπρές: Τips για να χάσετε τα περιττά κιλά ...\nΠερισσότερο αλκοόλ, μεγαλύτερος κίνδυνος καρκίνου ...


zte 931VII σε bridge mode . - Σελίδα 2\nΘέμα: zte 931VII σε bridge mode .\n08-01-13, 00:50 Απάντηση: zte 931VII σε bridge mode . #16\nModem has to be bridged before connecting to a router since the applications like VPN, P2P, remote management, etc. requires a public IP Address on the routers WAN port for a successful connection\n05-02-13, 10:13 Απάντηση: zte 931VII σε bridge mode . #17\nΜε το Bridge mode μπορείς να βάλεις έναν διαφορετικό Router που θα σου δίνει περισσότερες δυνατότητες για την σύνδεση σου προς το internet όπως VPN, WIFI και δυνατότητες όπως ένας καλός Router μπορεί να σου δίνει όλη την ταχύτητα του συγχρονισμού σου σε σχέση με το MODEM του ISP που δεν μπορεί λόγο μικρής CPU.\nΈνα καλό MikroTik Routerboard 751U ή MikroTik Routerboard 951\n26-07-13, 09:13 Απάντηση: zte 931VII σε bridge mode . #18\nΣυγγνώμη που επαναφέρω αυτό το θέμα, μετά από τόσους μήνες, αλλά αντιμετωπίζω ένα πρόβλημα με το ΖΤΕ σε bridge mode.\nΣυγκεκριμένα, ενώ όταν το σετάρω σαν ρούτερ, πιάνω τις ταχύτητες που περιμένω από VDSL (δηλαδή 45-47 Mbps, το ΚΑΦΑΟ στα 20μ, Βούλα), όταν τον βάζω σε bridge mode (από πίσω υπάρχει ένα Sonicwall TZ105) μόνο ένα site από το speedtest.net μου δίνει τέτοια ταχύτητα (αυτό της Hellenic SF Gameserver). Τα υπόλοιπα δίνουν 14-15 Mbps. Ακόμα και το speedtest.ftp.otenet.gr δεν πάει πάνω από 20-24 Mbps.\nΗρθαν οι τεχνικοί του ΟΤΕ, μέτρησαν τη γραμμή (μια χαρούλα), αλλά όπως ήταν φυσικό, άκρη δεν έβγαλαν, αφού όταν τους πείς για bridge mode σηκώνουν τα χέρια.\nΑς σημειωθεί ότι στο TZ105 δεν έχει αλλάξει τίποτα, από την προηγούμενη του κατάσταση, και βέβαια τόχω κοιτάξει χίλιες φορές, χωρίς να βγάζω άκρη.\n25-10-13, 16:05 Απάντηση: zte 931VII σε bridge mode . #19\nΠαιδιά τελικά πειράζουμε το default connection που έχει;\nΔηλαδή αν έχω αφήσει το LAN1 να παίζει κανονικά και ο router κανονικά να κάνει authenticate στη γραμμή, θα δουλέψει αν φτιάξω το 2ο WAN connection (σε άλλη LAN) και από εκεί συνδέσω τον "κανονικό" μου router και κάνει και αυτός authenticate?\nΉ πρέπει να τα σβήσω;\nΕμένα κάτι γίνεται λάθος και ο router μου λέει λάθος credentials ότι δίνω...\n(ενώ δοκίμασα και ότι μου έχει έρθει μαζί με την σύνδεση σαν SMS και τα detault otenet@otenet.gr pass otenet)\nΕπίσης με βαριά καρδιά έκλεισα το firewall του αν και ΚΑΝΟΝΙΚΑ δεν έπρεπε να έχει σημασία αφού σαν bridge πρέπει να το αγνοεί. Ισχύει;\n04-11-13, 12:25 Απάντηση: zte 931VII σε bridge mode . #20\nGuys δεν υπάρχει κανείς να βοηθήσει τελικά;\nΟ router μου έπαιξε σαν... router και το 931vii φαίνεται να έπαιξε σαν bridge με βάση οδηγίες που βρήκα εδώ, ΑΛΛΑ εξακολουθούσα να έχω πρόβλημα με ΠΟΛΛΑ page timeouts.\nΌταν έκανα ένα download πέταγε στο full της ταχύτητας (50/5), αλλά τα timeouts εκεί.\nΟ κόσμος έχει εκνευριστεί μια και νόμιζε ότι θα ηρεμήσει με το VDSL (η περιοχή έχει ΧΑΛΙΑ ADSL).\nΤο θέμα είναι ότι στην προσπάθεια βελτίωσης της κατάστασης έσβησα το default WAN connection (αφού υποτίθεται δεν το χρησιμοποιούσα και χρησιμοποιεί το bridge και κάνει authentication ο άλλος router), δεν είδα διαφορά, το Internet εξακολουθούσε να παίζει, με τα ίδια προβλήματα (μια στις δυο φορές timeouts).\nΤι έκανα λοιπόν; Reboot. Τι έκανε αυτό; ΞΑΝΑΦΤΙΑΞΕ "ADSL2+_conn-x" connection και μάλιστα ΤΟ ΚΟΥΦΟ, την έκανε ATM ΟΧΙ PTM!!! Με VPI/VCI 8/35 LLC/UBR. Είχε default username και password, έβαλα τα σωστά αλλά δεν ξέρω αν έπαιξε.\nΟ router συνεχίζει να δουλεύει το bridge (σε άλλη LAN του ZTE) και δουλεύει όπως ήταν (PTM), αλλά με τα ίδια προβλήματα.\nΕπίσης μετά το reboot φτιάχτηκε και 2η OTETV connection ΠΑΛΙ ATM με 8/36! (δεν με νοιάζει δεν χρησιμοποιώ OTETV)\nΆλλο κουφό; Υπάρχει ένα νέο κουμπί στο Network/WAN που το λένε "ETH WAN Connection" και δεν έχει κανένα connection configured... Έχει κανείς ιδέα; Θα ορκιζόμουν ότι δεν το είχα δει πριν. (firmware ΔΕΝ αναβαθμίστηκε πάντως, έχω το 05)\nΤώρα δεν ξέρω αν τα νέα connection έγιναν επειδή είχα σβήσει το άλλο connection και ήδη είχα "πιάσει" το PTM με το bridge μου (αν διαβάσετε το manual λέει ότι επιτρέπει μόνο μια PTM σύνδεση) ή κάτι άλλαξε στο TR69 του OTE.\nΆρα δεν ξέρω αν πρέπει να αλλάξω και το bridge μου μήπως παίξει και αυτό με ATM. Επίσης δεν ξέρω μήπως πρέπει το bridge να φτιαχτεί στο νέο (?) κουμπάκι "ETH WAN Connection" και όχι στο "DSL WAN Connection".\nHELP ρε παιδιά, δεν μπορώ να παίζω και να ρίχνω τον κόσμο offline κάθε τόσο. Δεν είναι σπιτική σύνδεση.\n05-11-13, 00:49 Απάντηση: zte 931VII σε bridge mode . #21\nΡίξε λίγη Σαλάτα κηπουρού man και όρισε το MTU 1492 (για τα Time outs) .\nΌταν αναφέρεις πως με Reboot εμφανίστηκαν ξανά οι εγγραφές που είχες σβήσει , μήπως εννοείς ότι έκανες Reset ?\nΕκτός αν έκανες Reboot και συγχρόνισε το Router σου σε ADSL2+ πρότυπο και όχι VDSL... έτσι θα σου εμφάνισε ΑΤΜ και ADSL2+_conn-x και θα σου εμφάνισε default username / password .\n05-11-13, 01:38 Απάντηση: zte 931VII σε bridge mode . #22\nΤο MTU το έχω ορίσει σε 1492 ήδη.\nΤον έχω σε bridge είπαμε και ο "κεντρικός" router έχει και την δική του ADSL που την κρατάω για SNMP και τέτοια (στατική).\nΤο MTU το άλλαξα γιατί έπρεπε να το πειράξω και στο ίδιο το bridge.\nΜέχρι στο PC μου το άλλαξα (που μέχρι τότε δεν χρειαζόταν) αλλά να πρέπει να το κάνω σε όλο το δίκτυο... περίεργο.\n(πάντως έκανα δοκιμή με "άσπαστα" πακέτα να δω τι νούμερο πρέπει να βάλω)\nΒασικά ΔΕΝ εξαλείφθηκαν τα timeouts. Άντε να μειώθηκαν κατά 10%. Άρα φταίει (και) κάτι άλλο και δεν ξέρω τι γμτ...\nΌχι δεν έκανα reset, έκανα reboot. (λογικά ξέρω τη διαφορά, μετράω μόλις 30 χρόνια στο χώρο)\nΕξάλλου τα πάντα από τις ρυθμίσεις μου τις κράτησε.\n06-11-13, 13:50 Απάντηση: zte 931VII σε bridge mode . #23\nΤο router σου το έχεις σε μία εκ των 4ων ETH ports ή στην WAN θύρα πίσω του 931?\n06-11-13, 14:03 Απάντηση: zte 931VII σε bridge mode . #24\nΑν θυμάμαι σε μια εκ των 4ων.\nΤη WAN υποθέτω την θέλει όταν κάτι άλλο θα παίξει το ρόλο του bridge ΠΡΟΣ αυτόν (όχι το ανάποδο).\nEDIT: Σίγουρα σε μια εκ των 4ων, γιατί την έχω κάνει και assign να παίξει με το συγκεκριμένο connection.\nEDIT2: Το πρόβλημα ήταν σούπερ σοβαρό. Μιλάμε για συνεχή time-out. Αναγκάστικα και έβαλα τον κεντρικό router να αγνοήσει το bridge και να παίξει με την αργή ADSL του μέχρι να βρω άκρη.\n06-11-13, 14:42 Απάντηση: zte 931VII σε bridge mode . #25\nΙδέα ε; Κοίτα με την ίδια φιλοσοφία είναι στημένο και η λειτουργικότητα του STB αλλά σε άλλο VC. Δοκίμασε για τα εξής :\n1. Αρχικά back up το Config του 931\n2. Factory default reset.\n3. Σβήσε την default σύνδεση\n4. Πήγαινε και άλλαξε στην 4η Ethernet (STB) το 8/36 σε 8/35 και κάρφωσε εκεί το Adsl router σου.\nΤα έχεις ακόμα τα Disconnect ?\nΥ.Γ έχεις άλλο CPE να δοκιμάσεις και σε εκείνο το Bridging με το δικό σου ;\n06-11-13, 16:18 Απάντηση: zte 931VII σε bridge mode . #26\nΘα δοκιμάσω την ιδέα σου (αν και δεν βλέπω τη διαφορά που θα έχει).\nΤώρα θα τους αφήσω 1-2 μέρες να ηρεμήσουν με την παλιά σύνδεση, πριν αρχίσω τα πειράματα.\nCPE έχω όσα θες, αλλά όχι για VDSL.\n11-11-13, 16:18 Απάντηση: zte 931VII σε bridge mode . #27\nΠαιδια καλησπερα και απο μενα ...το Σαββατο συνδεσα το παραπανω εξοπλισμο σπιτι μου , ολα καλα. Ομως εγω επερνα internet απο το tplink μου στο 1ο οροφο (εγω μενω στο 2ο) το οποιο ηταν συνδεμενο με το tplink μου στο 2ο οροφο.(Wds mode) Τωρα τι μπορω να κανω;\nνα συνδεσω πανω στο Vdsl modem του οτε το 1ο tplink? Και ετσι θα παρω internet? το θεμα ειναι οτι θελω να περνω σημα στο 2ο tplink στο 2ο οροφο και απο εκει να βγαζω καλωδιο για τον Server μου...ευχαριστω\n15-11-13, 20:47 Απάντηση: zte 931VII σε bridge mode . #28\nπαιδια συγνωμη που ξαναστελω διπλο μηνυμα.Θελω το ρουτερ του Ote μονο για να μου πιανει τη ταχυτητα που το adsl router μου δεν μπορει να πιασει....\nτου Ote απλα το βαζω σε bridge mode και καρφωνο απο πισω το adsl router μου ?\n15-11-13, 21:41 Απάντηση: zte 931VII σε bridge mode . #29\nΠρέπει να ξέρεις πως να δουλέψει αυτό και από τις δυο πλευρές.\nΚαι πως να κάνεις bridge το ZTE, και πως να κάνεις τον άλλο router να βλέπει το bridge και να ρουτάρει από/προς εκεί αντί για το δικό του modem.\n(μόλις ανακάλυψα ότι τα στοιχεία του profile μου εδώ μέσα είναι αρχαία)\n16-11-13, 05:04 Απάντηση: zte 931VII σε bridge mode . #30\nΚαλησπέρα παιδιά. Είχα στον ΟΤΕ internet, τηλέφωνο και OTEtv και με πήραν και μου κάνανε προσφορά με vdsl και +1 ώρα σε κινητά και -10 απ'όσα δίνω μέχρι τώρα.\nΔέχθηκα και μου στείλανε το συγκεκριμένο modem. Δεν το έχω βάλει ακόμα επειδή δεν μου έχει έρθει μήνυμα για ενεργοποίηση της υπηρεσίας.\nΜέχρι τώρα είχα για Modem το speedtouch του ΟΤΕ και έχω ως router της Netgear το WNDR3700.\nΔεν ξέρω αν το router που έχω αξίζει να το κρατήσω, αλλά όπως και να εχεί τα έχω ρυθμίσει όλα σε αυτό (ασύρματα κλπ).\nΤο καλύτερο που θα πρέπει να κάνω δεν θα ήταν να βάλω σε bridge mode το ZTE και να συνεχίσω να χρησιμοποιώ το router μου.\nΑν το βάλω σε bridge mode το συνδέω στο wan ή στο lan1;\nΕπίσης σε πόσες μέρες ενεργοποιείται;\nΑπό soniko στο φόρουμ ADSL\nΤελευταίο Μήνυμα: 27-01-11, 09:15\nPirelli σε Bridge mode?\nΑπό nickmax στο φόρουμ Networking\nΤελευταίο Μήνυμα: 29-12-10, 01:19\nΤελευταίο Μήνυμα: 08-08-09, 08:39\nRouter σε Bridge Mode\nΑπό puntomania στο φόρουμ Networking\nΤελευταίο Μήνυμα: 30-06-09, 21:09


Ανοξείδωτες κατασκευές: Ψητοπωλεία\nΑνοξείδωτος εξοπλισμός ψητοπωλείων από την εταιρεία Νεομετάλ. Δημιουργήστε το ψητοπωλείο της επιθυμίας σας μέσω μιας μεγάλης γκάμας ανοξείδωτων κατασκευών, η οποία περιλαμβάνει Πλάκες ψησίματος, Γκριλιέρες, Ψησταριές, Κοτοπουλιέρες, Μηχανές γύρου, Φριτέζες επαγγελματικές, Βιτρίνες θερμαινόμενες, Πλυντήρια ποτηριών, πιάτων και άλλων σκευών, καθώς επίσης και Επαγγελματικά ψυγεία.\nΚατασκευάζουμε ειδικές ανοξείδωτες κατασκευές σε ειδικές διαστάσεις με βάση το χώρο, καθώς επίσης και τις προτιμήσεις του εκάστοτε πελάτη. Οι ειδικές ανοξείδωτες κατασκευές είναι οι εξής: Φούσκες, Ψυγεία όλων των τύπων, Ερμάρια – Ποτυριέρες, Λάντζες, Θερμοθάλαμοι, Μπουφέδες, Τραπέζια εργασίας και καρότσια.\nΑνοξείδωτες κατασκευές: Εστιατόρια\nΑνοξείδωτες κατασκευές εστιατορίων κατασκευασμένες ανάλογα με τις δικές σας απαιτήσεις, καθώς επίσης και τις απαιτήσεις του χώρου. Κατασκευάζουμε μεγάλη γκάμα ανοξείδωτων κατασκευών όπως: Ψυγεία επαγγελματικά, Πλυντήρια πιάτων και ποτηριών για επαγγελματική χρήση, Πλατό, Γκριλιέρες, Εστίες ψησίματος, Κουζίνες επαγγελματικές, Φούρνοι Εστιατορίου, Φριτέζες επαγγελματικές κ.α.\nΑνοξείδωτες κατασκευές: Τυροπιτάδικα\nΑναλαμβάνουμε την υλοποίηση ανοξείδωτων κατασκευών τυροπιτάδικων και Snack Bar. Με μεγάλη εμπειρία στην κατασκευή θερμαινόμενων βιτρινών, επαγγελματικών ψυγείων και σωρεία άλλων ανοξείδωτων προϊόντων, με βάση τις απαιτήσεις του κάθε πελάτη, αλλά και τις απαιτήσεις του χώρου.


Εύ Ζήν: ΜΟΝΑΔΙΚΟ! 5χρονη σπαράζει γιατί δεν θέλει να μεγαλώσει ο αδερφός της β Γοερό κλάμα γιατί ανησυχεί για τα γεράματα - YourForum\nΕύ Ζήν: ΜΟΝΑΔΙΚΟ! 5χρονη σπαράζει γιατί δεν θέλει να μεγαλώσει ο αδερφός της β Γοερό κλάμα γιατί ανησυχεί για τα γεράματα\n31 Jul 2014, 09:13 AM\nΤέτοιες ανησυχίες απασχολούν τις γυναίκες έπειτα από τουλάχιστον τρεις δεκαετίες ζωής. Κι όμως, μία πιτσιρίκα από το Φίνιξ από τώρα σκέφτεται τα γεράματα. Κάτι που της προκαλεί τρόμο, πανικό και έναν απίστευτο οδυρμό!\nΗ πεντάχρονη Σάντι, χωρίς κάποια συγκεκριμένη αφορμή, άρχισε να σκέφτεται το μέλλον και τα γεράματα ενώ καθόταν στο σαλόνι του σπιτιού της, δίπλα στον τριών μηνών αδερφό της. Αμέσως ξέσπασε σε γοερά κλάματα και αγκαλιάζοντας το αγοράκι έλεγε ότι δεν θέλει ο μικρός να μεγαλώσει, γιατί είναι τόσο χαριτωμένος σε αυτή την ηλικία.\nΗ Σάντι δεν σταμάτησε εκεί, αφού ανάμεσα σε λυγμούς έλεγε σπαράζοντας ότι δεν θέλει να πεθάνει όταν θα φτάσει τα 100 χρόνια!


kallitheaonline.gr - Σε κώμα ο 62χρονος που βρέθηκε μαχαιρωμένος στην Καλλιθέα - Προφυλακιστέα η 51χρονη σύντροφος του\nΠροφυλακιστέα κρίθηκε μετά την προσαγωγή της στον Ανακριτή η 51χρονη για την απόπειρα ανθρωποκτονίας σε βάρος του 62χρονου συντρόφου της το Σάββατο (11/6) στην Καλλιθέα.\nΟ 62χρονος βρίσκεται διασωληνωμένος σε κώμα στο νοσοκομείο Αγία Όλγα.\nΤην υπόθεση ανέλαβε από την πρώτη στιγμή και εξιχνίασε το Τμήμα Ασφαλείας Καλλιθέας.\nΗ 51χρονη είχε προσαχθεί στο ΤΑ Καλλιθέας από νωρίς το πρωί του Σαββάτου (11/6) ενώ το απόγευμα της ίδιας ημέρας σε βάρος της απαγγέλθηκαν κατηγορίες για απόπειρα ανθρωποκτονίας και παράνομη οπλοκατοχή.\nΥπενθυμίζεταί ότι ο 62χρονος άνδρας είχε βρεθεί μαχαιρωμένος το πρωί της ίδιας ημέρα μέσα στο διαμέρισμα στο οποίο ζει με την 51χρονη επί της οδού Σωκράτους στην Καλλιθέα.\nΜετά την ενημέρωση από το ΕΚΑΒ, στο σημείο έσπευσε αμέσως ομάδα αστυνομικών του ΤΑ Καλλιθέας.\nΜέσα στο ημιυπόγειο διαμέρισμα της οδού Σωκράτους εντόπισαν την 51 χρονη γυναίκα, ενώ από την αστυνομική έρευνα στον χώρο βρέθηκε και το συγκεκριμένο μαχαίρι επάνω στο οποίο υπήρχαν ίχνη αίματος.\nΚατά την πρώτη εξέταση της από τους αστυνομικούς η 51χρονη είχε πει ότι δεν γνώριζε πως τραυματίσθηκε ο 62χρονος, ότι μπήκε αιμόφυρτος στο σπίτι και ότι εκείνη ειδοποίησε το ΕΚΑΒ.\nΛίγα λεπτά μετά τις 12 τη νύχτα της Κυριακής (12/6) η 51χρονη ανασκεύασε την κατάθεση της στους αστυνομικούς της Ασφάλειας Καλλιθέας, λέγοντας ότι το περιστατικό συνέβη μέσα στο σπίτι ισχυριζόμενη αυτή την φορά ότι ο 62χρονος αυτοτραυματίσθηκε με το μαχαίρι που βρέθηκε μέσα στο σπίτι.\nΗ 51χρονη το 2012 είχε απειλήσει τον πρώην σύζυγο της με δύο μαχαίρια και τότε κατηγορήθηκε για παράνομη οπλοκατοχή.\nΩστόσο, από το πρωί του Σαββάτου (11/6) πολύ πριν ανασκευάσει την κατάθεση της, οι αστυνομικοί της Ασφάλειας Καλλιθέας είχαν διαπιστώσει ότι το μαχαίρι είχε πλυθεί.\nΕνώ αναφορές οι οποίες ήταν καταχωρημένες στο ημερολόγιο της 51χρονης, έδειχναν ότι η 51χρονη ίσως είχε σχεδιάσει να κινηθεί κατά της ζωής του 62 χρονου «για να τον πονέσει».\nΕνώ σε άλλη σημείωση της γράφει: «Ο Γιώργος ξέρει τι κάνει, εγώ όχι. Με ρωτάει συνέχεια τι έχω, τίποτα λέω. Πρέπει να τον πονέσω πολύ για να δω. Μέσα στο μυαλό μου είναι όλα, τίποτα δεν είνα αλήθεια».\nMore in this category: « Άγρια ληστεία σε βάρος γυναίκας στην καρδιά της Καλλιθέας - Αφού την λήστεψαν, γύρισαν και την σακάτεψαν στο ξύλο Ανατροπή στην υπόθεση με τον μαχαιρωμένο άνδρα στην Καλλιθέα - Τι βρέθηκε στο ημερολόγιο της 51χρονης συντρόφου του »\nΚάρναβος: "Δεν εφησυχάζουμε" - Ο δήμος Καλλιθέας στην μάχη κατά της πανδημίας\nΑλίκη Λέλλου: Ανοιχτή επιστολή για όλους και για όλα


Ο δικηγόρος ως υπερασπιστής - propago.gr Ο δικηγόρος ως υπερασπιστής - propago.gr\nΕτικέτες: ΔΙΚΗΓΟΡΙΑ, ΔΙΚΗΓΟΡΟΣ\nΟ δικηγόρος ως υπερασπιστής\n«Πώς νιώθει λοιπόν ένας δικηγόρος όταν υπερασπίζεται έναν κατηγορούμενο;», «Πώς μπορεί και κοιμάται τα βράδια υπερασπιζόμενος αυτούς τους ανθρώπους;» «Μα καλά, δεν ντρέπεται μ’ αυτούς που αναλαμβάνει;» Αυτές και άλλες πολλές σκέψεις έρχονται στο μυαλό πολλών ανθρώπων, όταν αντικρίζουν εμάς τους δικηγόρους να παριστάμεθα ως υπερασπιστές σε ποινικά ακροατήρια. Πολλές δε από αυτές εξωτερικεύονται, στα πλαίσια της δημοκρατικής πολιτείας που ζούμε, αναπαράγονται, προβάλλονται, διαπλάθονται και μεγεθύνονται. Σε κάθε περίπτωση όμως στοχεύουν πρώτα στο δικηγόρο. Γιατί ο δικηγόρος «τόλμησε» να υπερασπιστεί έναν κατηγορούμενο, ακόμη και αυτόν που θα έχει διαπράξει το πιο ειδεχθές έγκλημα;\nΣε μια δημοκρατική κοινωνία ο δικηγόρος έχει να επιτελέσει το ύψιστο λειτούργημα. Αυτό για το οποίο έχει ορκιστεί ενώπιον της δικαιοσύνης. Το λειτούργημα αυτό συνδέεται άμεσα με την ανακάλυψη της αληθείας, την εφαρμογή των κανόνων δικαίου και με γνώμονα πάντα την παροχή της απαιτούμενης, λόγο της θέσης του, αρωγής προς το δικαστήριο (είτε ως συνήγορος υπεράσπισης, είτε ως συνήγορος πολιτικής αγωγής) ώστε να εκδοθεί μια δίκαιη απόφαση. Έχει υποχρέωση ως δικηγόρος να επιτελέσει στο έπακρο το λειτούργημά του και να εκτελέσει την εντολή που έχει λάβει υπερασπιζόμενος τα συμφέροντα του εντολέα του, όποια και αν είναι αυτά.\nΤο σημαντικότερο ωστόσο είναι ότι ο δικηγόρος έχει να υλοποιήσει ένα έργο που στοχεύει στην υπεράσπιση των κοινωνικών δικαιωμάτων των πολιτών και των ατομικών ελευθεριών. Ο συνήγορος του Λουδοβίκου 16ου, πρόεδρος του σώματος των Δικηγόρων του Παρισιού, που ορίστηκε από αυτούς να τον υπερασπισθεί στη Συνέλευση του λαού, άρχισε την αγόρευση του ενώπιον της – εχθρικά προκατειλημμένης – για τον κατηγορούμενο Συνέλευσης με τη φράση : «υποβάλλω στη Συνέλευση την αλήθεια και το κεφάλι μου. Μπορείτε να διαθέσετε το κεφάλι μου, αφού όμως ακούσετε την αλήθεια». Ίσως η πιο αντιπροσωπευτική εικόνα της αποστολής του δικηγόρου. Της αναζήτησης της ουσιαστικής αλήθειας. Για αυτή την αλήθεια διαθέτει ότι πολυτιμότερο έχει.\nΜε ρώτησαν κάποια στιγμή πρόσφατα (και αυτή η ερώτηση και η συν αυτώ συζήτηση, στάθηκε αφορμή έμπνευσης για το παρόν άρθρο) : «Γιατί κοιμάσαι ήσυχος κάθε βράδυ, ακόμη και μετά από μια δύσκολη δίκη; Γιατί ακολούθησες την αλήθεια ή γιατί έκανες το μέγιστο για τον εντολέα σου;» Και απήντησα : «Επειδή έδωσα το 100% για το δίκιο και την αλήθεια του εντολέα μου, για τα συμφέροντά του, για τη δική του αλήθεια». Η ποινική δικηγορία, όπως έχει πει και μια καταξιωμένη συνάδερφος, είναι ένας δρόμος μοναχικός. Τον πορεύεσαι μόνος, με τις δικές σου αξίες, αλλά πάντα με γνώμονα την αλήθεια. Αυτό το τίμημα και αυτή την αλήθεια καλείσαι να «πληρώσεις» ανάλογα με το τι επιλέγεις να πράξεις. Καμία φορά δίνεις το 100% των δυνάμεών σου και πάλι δεν αρκεί.\nΟ κατηγορούμενος είναι το πιο σημαντικό πρόσωπο σε μια ποινική δίκη. Το ποινικό δικονομικό μας σύστημα έχει δομηθεί έτσι, ώστε η κάθε στάση της δίκης αποτελεί και μια «ιεροτελεστία». Η σημειολογία και η θέση ακόμη και της απολογίας του κατηγορουμένου, που γίνεται στο τέλος της δίκης σηματοδοτεί την ευελιξία αλλά και το σεβασμό της δικαιοσύνης στο πρόσωπο του κατηγορούμενου. Όποιος και αν είναι ο κατηγορούμενος, όσο βαρύ αδίκημα και αν έχει διαπράξει ο νόμος του παρέχει το δικαίωμα, αν όχι την υποχρέωση κατά τη διάρκεια της δίκης, να εκπροσωπείται από συνήγορο. Αναρωτήθηκε κανείς γιατί; Γιατί ο δικηγόρος είναι μαζί με τους δικαστές ο θεματοφύλακας των θεμελιωδών ανθρώπινων δικαιωμάτων του κατηγορούμενου.\nΟ δικηγόρος – υπερασπιστής, δεν είναι αυτός που «θέλει να τον βγάλει έξω» ή που «θέλει να τον βγάλει τρελό για να γλιτώσει τη φυλακή» όπως πολλές φορές έχουμε ακούσει στους διαδρόμους των δικαστηρίων. Ο δικηγόρος είναι αυτός που θα εισφέρει στο δικαστήριο όλα εκείνα τα στοιχεία που θα βοηθήσουν τους δικαστές να εκδώσουν μια δίκαιη απόφαση και να αναζητηθεί η ουσιαστική αλήθεια. Είναι άνθρωπος, έχει αισθήματα, έχει αντίληψη, έχει κρίση. Κρίση να επιλέξει εάν επιθυμεί να δεχτεί την εντολή που του αναθέτει ο κατηγορούμενος εντολέας του ή όχι. Κρίση να επιλέξει με ποια υπερασπιστική γραμμή θα πορευτεί και ποια στοιχεία προς το συμφέρον του εντολέα του θα αξιοποιήσει και τέλος κρίση να επιλέξει εάν επιθυμεί να έχει τη λογική «όλοι οι κατηγορούμενοι είναι και ένοχοι αυτοδικαίως και πριν τη δίκη, άρα γιατί να αναλάβω την υπεράσπισή του» ή εάν επιθυμεί να ακολουθήσει τη λογική «ο κατηγορούμενος αξίζει να έχει υπερασπιστή για την προάσπιση των θεμελιωδών ανθρώπινων δικαιωμάτων του». Τέλος, εάν θα επιλέξει τη λογική «αυτή η υπόθεση αντίκειται στις ηθικές μου αξίες και αρχές και δεν επιθυμώ να αναλάβω».\nΌσες φορές βρέθηκα στη θέση του υπερασπιστή, ακόμη και στην επαχθέστερη πράξη του Ποινικού μας Κώδικα, στην ανθρωποκτονία, βίωσα όλα τα παραπάνω. Σκέφτηκα και ζύγισα τους λόγους που ώθησαν τον κατηγορούμενο να διαπράξει το έγκλημα. Ζύγισα μέσα μου την ηθική και την επαγγελματική μου συνείδηση. Κλήθηκα να έχω το δίλημμα «να τον αναλάβω ή όχι» από τη μελέτη της δικογραφίας και τα αντικειμενικά κριτήρια της υπόθεσης. Και τελικά, στη συντριπτική πλειοψηφία των περιπτώσεων ανέλαβα. Ανέλαβα γιατί πίστεψα και πιστεύω στη ρομαντική και όχι στη «μιντιακή» δικηγορία. Ανέβαλα γιατί ασχέτως της αποφάσεως που τελικά εκδόθηκε από το δικαστήριο, έκρινα με βάση τη συνείδηση και με βάση τον όρκο που έδωσα ότι το τεκμήριο της αθωότητας είναι αδιαπραγμάτευτο. Γιατί πιστεύω στα ανθρώπινα δικαιώματα και στην ίση μεταχείριση. Πόσες φορές εξάλλου δεν απηλλάγησαν κατηγορούμενοι και καταδικασθέντες, είτε στον πρώτο είτε στο δεύτερο βαθμό, διότι τελικά αποδόθηκε δικαιοσύνη. Πόσες φορές δεν έφερε δάκρια χαράς η τελική δικαίωση από το δικαστήριο του κατηγορουμένου και η επιστροφή μου στο σπίτι ταυτίστηκε με χαρά. Όχι γιατί «κέρδισα τη δίκη», αλλά γιατί απονεμήθηκε δικαιοσύνη. Γιατί ένιωσα την ικανοποίηση ότι το δίκαιο υπάρχει.\nΣε αυτό το δίκαιο ελπίζουμε όλοι. Στο θεσμό της δικαιοσύνης στηριζόμαστε ότι και αν γίνει. Αυτός ο ιερός θεσμός της δημοκρατίας και του κράτους δικαίου. Γιατί πιστεύουμε εμείς οι δικηγόροι στη δημοκρατία και την απονομή δικαιοσύνης εξίσου και παντού. Με ίσα κριτήρια. Αυτό πρεσβεύουμε και εμείς οι δικηγόροι, οι υπερασπιστές των «κακών» και των «καλών», των «δυνατών» και των «αδυνάτων». Οι υπερασπιστές των ανθρωπίνων δικαιωμάτων.\nΟ Γιώργος Ι. Γεωργόπουλος είναι Δικηγόρος – Μέλος της Ένωσης Ελλήνων Ποινικολόγων


Χανιά: Οι φασίστες γίναν και επίσημα μπάτσοι και ασκούν πολιτικές διώξεις - ΑΠΑΤΡΙΣ Εφημερίδα Δρόμου\nΤΑ ΝΕΑ ΤΗΣ ΑΔΟΥΛΩΤΗΣ, ΦΥΛΛΟ #22 24/06/2013\nΤα γεγονότα όπου αντιφασίστες έστειλαν τους χρυσαυγίτες στο νοσοκομείο και τον Βλαμάκη στη θάλασσα είναι λίγο-πολύ γνωστά (02/04). Αυτό που δεν είναι γνωστό ή τουλάχιστον μοιάζει «λογικό» είναι το τι επακολούθησε. Όταν οι μπάτσοι έφτασαν στο παλιό λιμάνι βρήκαν τους φασίστες να ωρύονται ματωμένοι και θαλασσοδαρμένοι. Εκείνη την ώρα, εντελώς τυχαία, περνά συνδικαλίστρια δασκάλα με αντιφασιστική δράση. Οι φασίστες, για να ξεπλύνουν τη ντροπή, την κατηγορούν ότι «υποκίνησε τους αντιφασίστες», και οι μπάτσοι (ω! τι έκπληξη) την προσαγάγουν μαζί με κάποιους φασίστες, αφού πρώτα προσπαθούν να ηρεμήσουν φιλικά τον Βλαμή, όπως τον φωνάζουν.\nΣτην ασφάλεια οι μπάτσοι κωλυσιεργούν εσκεμμένα και, με την αιτιολογία ότι περιμένουν να ξεμεθύσουν οι φασίστες, καθυστερούν να τους πάρουν κατάθεση, κρατώντας έτσι εκδικητικά τη δασκάλα. Τελικά οι φασίστες μηνύουν τη δασκάλα και 5 ακόμα άτομα για την επίθεση εναντίον τους.\nΤο θέμα είναι ότι οι μηνύσεις έγιναν με πλήρη καταγραφή των στοιχείων αυτών των 5 ατόμων που δεν βρίσκονταν στην ασφάλεια. Οι φασίστες δηλαδή γνώριζαν πλήρη ονόματα, διευθύνσεις, αριθμούς ταυτοτήτων κ.λπ. (μάλλον θα ήταν μεθυσμένοι). Είναι προφανές λοιπόν πως η ίδια η ασφάλεια έδωσε τα ονόματα και τα στοιχεία, και είπε στους φασίστες «μηνύστε αυτούς». Σε αυτό συνηγορεί και κάτι ακόμα. Τα 4 από τα 5 συγκεκριμένα άτομα που μηνύθηκαν είναι ήδη εμπλεκόμενοι στο μηχανισμό των πολιτικών διώξεων που ασκήθηκαν, μόλις λίγο καιρό πριν, για διάφορες παλαιότερες πολιτικές κινητοποιήσεις (κατάληψη της περιφέρειας 2012, παρέλαση 28ης του 2011 και διαδήλωση που καταστρέφει τα γραφεία ντόπιων βουλευτών το καλοκαίρι του 2011).\nΕπομένως εκτός από τη γνωστή (και «αντι»-συστημική) συνεργασία μπάτσων και φασιστών, αφού οι μπάτσοι καθοδήγησαν τους φασίστες για το ποιους να μηνύσουν, έχουμε και ένα άλλο στοιχείο. Το κράτος και η ασφάλεια όχι μόνο συνεχίζουν τη βιομηχανία των πολιτικών διώξεων, αλλά σε δομική συνεργασία με τους φασίστες την αναβαθμίζουν, εντάσσοντας τους φασίστες στο μηχανισμό των πολιτικών διώξεων ως κατήγορους απέναντι σε αγωνιστές. Κι αυτό γιατί με αυτόν τον τρόπο οι μπάτσοι απαλλάσσονται, τουλάχιστον επικοινωνιακά, από την ευθύνη να αναλάβουν ακόμα μια υπόθεση πολιτικής δίωξης, αφού βάζουν τους φασίστες να το κάνουν και ταυτόχρονα το παρουσιάζουν ως ένα τυπικό γεγονός αλληλομηνύσεων σε περίπτωση συμπλοκής. Και αυτό είναι άλλο ένα σημείο αναβάθμισης του παρακρατικού ρόλου των φασιστών. Ας μην εκπλαγούμε εάν φασίστες –ως αγανακτισμένοι πολίτες– καταδίδουν π.χ. εκπαδευτικούς αγωνιστές για ανάρμοστη συμπεριφορά ώστε να παραπεμφθούν στα πειθαρχικά συμβούλια, όπως προβλέπει ο νέος πειθαρχικός κώδικας των δημοσίων υπαλλήλων. Άλλωστε, και μπάτσοι και φασίστες έπρεπε με κάποιο τρόπο να απαντήσουν στο στραπάτσο που έφαγαν. Οι μεν κατατροπώθηκαν και ξεφτιλίστηκαν, και οι δε απέτυχαν να προστατεύσουν τα πρωτοπαλίκαρά τους. Ίσως την επόμενη φορά οι φασίστες να βγουν για περιπολία με τις στολές των μπάτσων ή έστω τουλάχιστον αν είναι να σταλούν νέα χαρτιά για διώξεις μπορεί να έχουν την υπογραφή της χρυσής αυγής.\nαστυνομίαβιομηχανία διώξεωνΒλαμάκηςχανιάΧρυσή αυγή\nΠροηγούμενο άρθροΑνακοίνωση απεργίας πείνας Κώστα Σακκά\nΕπόμενο άρθροΑπόδραση από την κόλαση